title: Kaasuauto

text: Nesteytetty maakaasu (LNG, eng. Liquefied natural gas) on luonnonkaasu, joka on jäähdytetty nesteeksi. LNG on nestemäisessä tilassa 2 kertaa tiiviimpää kuin CNG ja 500 kertaa tiiviimpää kuin raaka maakaasu. Yksi tonni LNG:tä vastaa 1 370 kuutiometriä maakaasua. Sitä voidaan kuljettaa erikoisvalmisteisilla kuljetusaluksilla. LNG:tä käytetään enimmäkseen raskaissa liikennevälineissä, kuten rekka-autoissa.


title: Kaasuauto

text:
LNG ja erityisesti CNG syövyttävät ja kuluttavat moottorin osia hitaammin kuin bensiini. CNG:stä syntyy noin 20–30 % vähemmän hiilidioksidia kuin dieselistä ja bensiinistä, ja biokaasu on täysin hiilineutraalia. Kaasun käyttö polttoaineena on pidemmässä aikajänteessä halvempaa kuin bensiinin. Tämä johtuu moottorin osien hitaammasta kulumisesta ja maakaasun halvemmasta hinnasta.
Biokaasun etuihin voidaan Suomessa lukea ympäristöystävällisyyden lisäksi sen kotimaisuus. Biokaasu sai vuonna 2016 ensimmäisenä kotimaisena polttoaineena Joutsenmerkin. Lisäksi biokaasu on Avainlippu-merkitty tuote.


title: Kaasuauto

text: Aamulehti kirjoitti toukokuussa 2017, että Volkswagen veti takaisin vuonna 2016 useita kaasuautomalleja tankkiongelmien vuoksi. Tankit ruostuivat, mikä aiheutti niihin vuotoja. Tankit sijaitsevat auton rakenteissa. Tankkien kunnon määrittäminen vaatisi rakenteiden purkamista, mikä ei lakisääteisessä autokatsastuksessa onnistu. Volkswagen-konseriin kuuluvat merkit ovat Volkswagen, Skoda, Audi ja Seat.


title: Kaasuauto

text: Volkswagen-konsernin autojen jälkeen Suomen toiseksi suosituin kaasuauto on Volvo. Se on kuitenkin jo pääosin luopunut omasta kaasuautotuotannostaan. Volvolla on kuitenkin koettu, että kaasuautojen globaali kysyntä ei koskaan noussut niin suureksi, että niihin kannattaisi panostaa.


title: Kaasuauto

text: Kaasuautot ovat suosittuja alueilla, joissa luonnonkaasu on yleistä ja joissa CNG:n hinta on matalampi kuin bensiinillä. Yhdysvalloissa CNG-bussit ovat monen joukkoliikenneviraston valinta, ja liikenteessä niitä onkin enemmän kuin 114 000. Intiassa, Australiassa, Argentiinassa ja Saksassa on myös suuri määrä kaasukäyttöisiä busseja. Ruotsissa biokaasun ajoneuvokäyttö on yleistä, muun muassa Linköpingin kaikki linja-autot toimivat sillä.


title: Kaasuauto

text: EU:n tavoitteiden mukaan biopolttoaineiden osuus liikenteen polttoaineista tulisi olla vähintään 5,75 % vuonna 2010, 10 % vuonna 2020 ja jopa 25 % vuonna 2030. Toisena tavoitteena on kaasujakeluverkosto, jossa asemia on vähintään 120 kilometrin välein.


title: Kaasuauto

text: Ruotsin liikenteessä oli vuoden 2015 lopussa 53 122 kaasuautoa, joista busseja oli 2 372 ja raskaita ajoneuvoja 805. Tankkausasemia Ruotsista löytyy 161. Linköpingissä kaikki bussit ja jäteautot kulkevat biokaasulla.


title: Kaasuauto

text: Saksassa ohitettiin 900 kaasutankkausaseman rajapyykki joulukuussa 2011. Maassa oli vuoden 2014 tammikuussa noin 79 000 kaasuautoa. Gibgasin arvion mukaan 21 % kaikista Saksan kaasutankkausasemasta tarjoaa luonnonkaasun ja biometaanin sekoitteita, ja 38 asemaa puhtaasti biometaania.


title: Kaasuauto

text: Vuonna 2015 Ranskassa oli 10 000 luonnonkaasulla kulkevaa autoa. Lisäksi maassa kulki 2 000 bussia ja 1 200 rekka-autoa kaasulla. Ranskaan kaavaillaan 250 kaasutankkausasemaa vuoteen 2020 mennessä, jotta maassa pystyttäisiin vastaamaan liikennekaasujen lisääntyneeseen kysyntään.


title: Kaasuauto

text: Ateenan joukkoliikenteessä toimii luonnonkaasulla kulkevia busseja.


title: Kaasuauto

text: Irlantilainen linja-autoliikennöitsijä Bus Éireann otti käyttöönsä ensimmäisen kaasuauton kesäkuussa 2012.


title: Kaasuauto

text: Luonnonkaasu on ollut 50-luvusta lähtien polttoaineena suosittua laajan teollisen jakeluverkoston takia. Suosioon vaikuttaa myös perinteisesti kalliit bensiinin hinnat. Huhtikuussa 2012 Italiassa oli noin 1 173 tankkausasemaa, joista suurin osa maan pohjoisosassa. Italiassa oli myös vuoden 2015 lopulla liki 900 000 kaasuautoa.


title: Kaasuauto

text: Suomen ensimmäinen kaasulla kulkeva bussi alkoi operoida Helsingissä vuonna 1996. Nykyään Suomessa on rekisteröitynä noin kaksi tuhatta kaasuautoa. Kaasu sopii polttoaineena myös Suomen vaativiin ajo-olosuhteisiin, sillä se kestää hyvin pakkasta. Metaanin jäätymispiste on -182 astetta.


title: Kaasuauto

text: Suuri osa Suomessa käytössä olevista ajoneuvoista on bi-fuel-ajoneuvoja. Suomessa on tällä hetkellä 24 kaasutankkausasemaa. Kaasuyhtiö Gasum on sitoutunut rakentamaan 10 seuraavan vuoden aikana 35 kaasutankkausasemaa.


title: Kaasuauto

text: Euroopan komissio on myöntänyt Gasumille 2,65 miljoonan euron tuen raskaan liikenteen maa- ja biokaasun tankkausmahdollisuuksien lisäämiseen ja liikennekaasun saatavuuden laajentamiseen uusilla paikkakunnilla. Ensimmäiset LNG-tankkausasemat raskaalle liikenteelle avautuvat vuoden 2016 aikana. Tankkausasemat sijaitsevat Turun ja Vuosaaren satamissa.


title: Kaasuauto

text: Kaasuautolla ajamisesta maksetaan Suomessa päästöihin perustuvan perusveron ohella käyttövoimaveroa. Veromalli tuli voimaan 2013, ja siitä on käyty paljon keskustelua . Verotusta saatetaankin laskea, sillä EU:n direktiivi velvoittaa Suomen laatimaan suunnitelman vaihtoehtoisten polttoaineiden jakeluverkostosta marraskuuhun 2016 mennessä.


title: Kaasuauto

text: Direktiivi pohjautuu tavoitteeseen saada sähkö- ja kaasuautojen määrä kasvamaan, sillä fossiilisiin polttoaineisiin perustuva liikenne tuottaa suuren määrän kasvihuonekaasuja ja pienhiukkaspäästöjä. Lisäksi tavoitteena on vähentää liikenteen öljyriippuvuutta kotimaassa tuotettujen vaihtoehtoisten polttoaineiden ja sähkön avulla. EU:ssa pyritään siihen, että 40 prosenttia käytetyistä polttoaineista on uusiutuvia vuonna 2030.


title: Kaasuauto

text: Valtion taloudellinen tutkimuskeskus toteutti kesällä 2015 tutkimuksen, jonka mukaan tieliikenteen päästövähennysten toteuttaminen onnistuu kansantalouden kannalta edullisimmin biopolttoaineiden avulla.


title: Kaasuauto

text: Biokaasu on yleistynyt Suomessa liikennepolttoaineena. Tämä näkyy siinä, että useat suomalaiset yritykset ja kunnat ovat siirtyneet käyttämään ajoneuvoissaan biokaasua. Vuonna 2015 noin 40 prosenttia Gasumin tankkausasemien asiakkaista tankkasi biokaasua. Volyymi kasvoi noin neljäsosan edelliseen vuoteen verrattuna.


title: Momi-luokka

text: Momi-luokka oli keisarillisen Japanin laivaston hävittäjäluokka, johon kuului 21 alusta.


title: Momi-luokka

text: Vuodesta 1939 alkaen yhdeksän luokan alusta luokiteltiin partioaluksiksi, jolloin ne muutettiin saattajiksi. Niistä poistettiin yksi höyrykattila, mikä laski tehon tuoton 12 000 hevosvoimaan ja nopeuden 18 solmuun. Lisäksi aluksilta poistettiin toinen sarja torpedoputkia, miinanraivauskalusto sekä yksi tykeistä korvattiin kuudella 25 millimetrin tyypin 96 ilmatorjuntatykillä, 36 syvyyspommilla ja niiden vaatimilla heittimillä. Alusten nimien käytöstä luovuttiin ja niistä käytettiin ainoastaan numeroita.


title: Momi-luokka

text: Vuosina 1941-1942 aluksia muutettiin uudelleen kuljettamaan takakannellaan maihinnousualusta. Perä muotoiltiin uudelleen ja takakannen savunheittimet poistettiin. Aluksille rakennettiin lisäksi majoitustilat 150 merisotilaalle.


Kieppi, Kokkolan luonnontieteellinen museo on Veikko Salkion perustama kolmesta laajasta yksityiskokoelmasta koostuva museo. Kieppi sijaitsee Kokkolan keskustassa.


title: Kieppi, Kokkolan luonnontieteellinen museo

text: Museon jatkuva näyttely koostuu kolmesta kattavasta kokoelmasta:


text: Veikko Salkio työskenteli luonnonsuojelualueiden vartijana. Salkion elämäntyö tähtäsi luonnonsuojelun ja ympäristökasvatuksen edistämiseen. Vapaa-aikanaan Salkio täytti Suomen nisäkkäitä ja lintuja, joihin lukeutuu lähes kaikki suomalaiset nisäkkäät ja noin 230 eri lintulajia. Veikko Salkiolle erityisen tärkeä kokoelma oli huomionarvoinen hirvieläinten ja onttosarvisten sarvi- ja kallokokoelma.


text: 1980-luvun alussa Veikko Salkion fossiilikokoelma alkoi karttua nopeasti Huippuvuorten retkien avulla sekä kanadansuomalaisen Ray Rinnan ryhdyttyä lähettämään näytteitä.


text: Salkio halusi lahjoittaa kokoelmansa kaikille, jotka olivat kiinnostuneita luonnosta ja sen eläimistä. Salkion toiveena oli, että myös jälkipolvet saisivat nähdä luonnon moninaisuuden. Kieppi jatkaa perustajansa Veikko Salkion työtä jakamalla luontotietoutta kokoelmien näytteiden kautta. Salkion kokoelma on kokonaisuus, jota ei täydennetä enää hänen kuolemansa jälkeen.


text: Viljo Nissisen tavoite oli hankkia mahdollisimman täydellinen mineraalikokoelma: hän halusi kerätä kaikki maailman mineraalit. Kokoelma sisältää yli 1400 mineraalinäytettä. Kokoelmasta löytyy Fennoskandian kilven vanhin kivi, noin 3500 miljoonan vuoden ikäinen Siuruan gneissi.


text:
Armas Järvelän perhoskokoelmaan kuuluu yli 30 000 näytettä. Järvelän kokoelma kattaa lähes kaikki Suomessa esiintyvät perhoslajit. Järvelä aloitti perhosten systemaattisen keräilyn ja tutkimuksen kesällä 1960 ja perhosharrastus oli Järvelälle hyvin mieluinen.
Perhosten suuren määrän vuoksi eri lajeja asetetaan yleisön nähtäville teemoittain. Vähitellen perhoslajit, päiväperhoset, kiitäjät ja kehrääjät, koit ja kääriäiset, yökköset ja mittarit tulevat kaikki Kiepissä tutuiksi.


title: Yrjö Raaska

text: Yrjö Iivari Raaska (1900 Viipuri – 15. joulukuuta 1977) oli suomalainen taidemaalari.


title: Yrjö Raaska

text: Raaska opiskeli Viipurin taiteen ystävien piirustuskoulussa 1915–1918. Hänen töitään oli esillä kotimaassa Suomen Kuvataidejärjestöjen Liiton näyttelyissä 1968 ja 1970 sekä ulkomailla Wienissä 1958 ja rautatieläisten taidenäyttelyssä Karlsruhessa Länsi-Saksassa 1967. Raaska toimi opettajana kansalaisopistossa 1951–1953.


title: Kuullottaminen

text: Kuullottaminen eli freesaus on ruoka-aineen kuumentamista ja pehmentämistä vähässä rasvassa siten, että siihen tulee hiukan väriä, mutta niin ettei se ruskistu. Kuullotus tehdään kattilassa, padassa tai paistinpannussa. Sipulit kuullotetaan läpikuultaviksi, jauhot jätetään vaaleiksi ja kasvikset saadaan nopeasti kuumiksi.


title: Akizuki-luokka

text: Akizuki-luokka () oli keisarillisen Japanin laivaston hävittäjäluokka. Se oli niin kutsuttu B-tyypin hävittäjä ja ne oli suunniteltu ilmatorjuntaan sekä sukellusveneidedn torjuntatehtäviin. Luokan alukset voidaan jakaa kolmeen alaluokkaan eli Akitsuki-, Fuyutsuki- ja Michitsuki-luokkiin, joista kahden viimeisen muutostyöt helpottivat ja nopeuttivat uusien alusten valmistusta.


title: Akizuki-luokka

text: Alusten aseistuksena oli 100 millimetrin tyypin 98 ilma- ja merimaalientorjuntaan soveltuvia tykkejä, jotka oli asennettu neljään kaksiputkiseen torniin. Alukset olivat ensimmäisiä japanilaisia sotalaivoja, jotka oli varustettu tutkilla. Niiden torpedoaseistus oli merkittävästi heikompi kuin muiden japanilaisten hävittäjien.


title: Akizuki-luokka

text:
Seitsemän Akizuki-luokan alusta valmistettiin.
Luokan rakennusmenetelmiä yksinkertaistettiin. Aluksia valmistettiin neljä. Merkittävimmät erot olivat yksinkertaisempi keularakenne, takimmaisen kansirakenteen poistaminen ja hormien yksinkertaistaminen. Laivasto ei kuitenkaan ollut tyytyväinen tehtyihin muutoksiin, mikä johti uuden alaluokan muodostumiseen.


title: Akizuki-luokka

text: Luokan alusten rakennetta yksinkertaistettiin edelleen. Ainoastaan yksi aluksista valmistui ennen sodan päättymistä ja loput kaksikymmentä alusta joko romutettiin keskeneräisinä tai niiden tilaukset peruutettiin.


title: Akizuki-luokka

text: Loput alukset peruutettiin 9. kesäkuuta ja 14. joulukuuta 1944.


title: Christian Streich

text: Christian Streich (s. 11. kesäkuuta 1965) on saksalainen jalkapallovalmentaja ja entinen keskikenttäpelaaja. Joulukuusta 2011 lähtien hän on toiminut SC Freiburgin päävalmentajana.


title: Christian Streich

text: Streich aloitti pelaajauransa Freiburger FC:ssä, joka pelasi Oberliga Baden-Württembergissä. Streichin debyyttikaudella 1983/84 seura voitti sarjan mestaruuden. Streich siirtyi Stuttgarter Kickersiin vuonna 1985. Hän ei onnistunut murtautumaan 2. Bundesliigassa pelanneen seuran avauskokoonpanoon ja pelasi kahden kautensa aikana vain 21 ottelua. Hän jatkoi uraansa SC Freiburgissa ja FC 08 Homburgissa, jonka kanssa juhli kaudella 1988/89 nousua Bundesliigaan. Peliaika liigassa jäi varsin vähäiseksi ja Streich jätti Homburgin kesällä 1990 siirtyen takaisin Freiburger FC:n paitaan. Streich joutui lopettamaan uransa vuonna 1994 jalkapöydänluun murtuman vuoksi vuonna 1994.


title: Christian Streich

text: Pelaajauran loputtua ennen aikaisesti Streich siirtyi vuonna 1995 valmennustehtäviin SC Freiburgin juniorivalmentajana. Streich valmensi esimerkiksi Freiburgin A-junioreita ja voitti joukkueensa kanssa nuorten Saksan cupin kolmesti sekä alle 19-vuotiaiden Bundesliigan kaudella 2007/08. Kesällä 2007 Streich nousi myös Robin Duttin valmennustiimiin edustusjoukkueen apuvalmentajaksi, mutta jatkoi työtään juniorien kanssa. Streichin valmennuksessa läpimurtonsa tekivät muun muassa Dennis Aogo, Jonathan Pitroipa ja Daniel Schwaab.


title: Christian Streich

text: Joulukuussa 2011 Streich nousi erotetun Marcus Sorgin tilalle SC Freiburgin päävalmentajaksi. Streichin johdolla Freiburgin peliesitykset parantuivat ja joukkue nousi 10 ottelun tappiottoman putken myötä pois putoamisviivan alapuolelta ja säilytti paikkansa Bundesliigassa. Streich jatkoi päävalmentajana kauden jälkeen ja johdatti seuran Bundesliigan viidenneksi ensimmäisellä täydellä kaudellaan 2012/13. Sijoitus oli Freiburgin paras lähes kahteenkymmeneen vuoteen. Streich johdatti seuran myös Saksan cupin välieriin, joissa se hävisi VfB Stuttgartille 2–1. Kicker-lehti valitsi Streichin kauden parhaaksi valmentajaksi.


title: Christian Streich

text: Kausi 2013/14 palautti Freiburgin menestyshuuman jälkeen maan pinnalle. Freiburg jäi Bundesliigassa sijalle 14, putosi Eurooppa-liigassa lohkovaiheessa ja Saksan cupissakin jo kolmannella kierroksella. Kaudella 2014/15 Freiburg juuttui Bundesliigan hännille ja lopulta seura putosi kuuden pääsarjakauden jälkeen 2. Bundesliigaan. Streich sai kuitenkin jatkaa seuran peräsimessä ja kaudella 2015/16 seura teki hyvää tulosta 2. Bundesliigassa. Helmikuussa 2016 seura jatkoi Streichin sopimusta kesään 2016 saakka. Kausi päättyi 2. Bundesliigan mestaruuteen ja pikaiseen paluun pääsarjatasolle.


title: Aja Naomi King

text: Aja Naomi King (s. 11. tammikuuta, 1985 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa rooleistaan draamasarjoissa "Emily Owens M.D." (2013-2014) ja "How to Get Away with Murder" (2014–) . Hän näyttelee draamaelokuvassa "The Birth of a Nation" (2016).


title: Sigrid Granfelt

text: Sigrid Maria Granfelt (2. heinäkuuta 1868 Turku – 29. maaliskuuta 1942 Helsinki) oli suomalainen taidemaalari ja keramiikkataiteilija.


title: Sigrid Granfelt

text: Granfeltin vanhemmat olivat Turun hovioikeuden varapresidentti Otto Fabian Nimrod Granfelt (1818–1878) ja Fanny Georgina Karolina de Besche (1835–1901). Hän opiskeli Suomen Taideyhdistyksen piirustuskoulussa 1886–1889. Pariisissa Academie Colarossissa 1890–1892 ja 1895–1896, Pariisissa Delaclairen oppilaana 1895–1896 sekä Calderonin eläinmaalariakatemiassa Lontoossa 1898–1899 ja Münchenin ja Dachaun eläinmaalariakatemioissa. Hän osallistui Suomen Taiteilijain näyttelyihin vuosina 1894, 1895, 1896, 1897, 1898, 1899, 1902 ja 1905. Granfelt toimi maanviljelijänä Ahvenanmaalla jossa hän omisti Husön tilan Bergössä vuosina 1910–1940. Ahvenanmaalla hän alkoi työskennellä myös keramiikan parissa ja toimi myös keramiikkakurssien opettajana.


title: Leslie Jones

text: Leslie Jones (s. 7. syyskuuta 1967 Memphis, Tennessee, Yhdysvallat) on yhdysvaltalainen näyttelijä ja koomikko, joka on tullut tunnetuksi sketsiohjelmasta "Saturday Night Live". Jones aloitti ohjelman käsikirjoittajana, ja vuonna 2014 hän siirtyi komediaohjelman näyttelijäksi. Uransa hän aloitti stand up -koomikkona ja myöhemmin hän esiintyi sivurooleissa televisiosarjoissa.


title: Leslie Jones

text: Vuonna 2016 Jones esiintyi pääroolissa "Ghostbusters"-elokuvassa, joka on naishahmoihin keskittyvä uusintaversio tieteiskomediasta vuodelta 1984. Elokuvan julkaisun jälkeen tummaihoinen Jones joutui rasistisen vihapostin kohteeksi Twitterissä.


title: Leslie Jones

text: Vuonna 2018 Jones sai sai parhaan naissivuosan Primetime Emmy -ehdokkuuden komediasarjasta "Saturday Night Live".


title: The Birth of a Nation (vuoden 2016 elokuva)

text: The Birth of a Nation on vuonna 2016 ensi-iltansa saanut yhdysvaltalainen draamaelokuva, jonka on ohjannut, käsikirjoittanut ja tuottanut Nate Parker. Elokuva kertoo yhdysvaltalaisesta Nat Turnerista, joka johti orjakapinaa Virginiassa vuonna 1831. Elokuva on Parkerin ensimmäinen elokuvaohjaus ja lisäksi hän näyttelee itse Turneria. Muissa rooleissa ovat Armie Hammer, Aja Naomi King, Jackie Earle Haley, Penelope Ann Miller ja Gabrielle Union.


text: Elokuva sai ensi-iltansa Sundancen elokuvajuhlilla 25. tammikuuta 2016, jossa se myös palkittiin.


text: Elokuva sai erinomaisen vastaanoton Sundancen elokuvajuhlilla. Arvosteluja keräävän Rotten Tomatoes -sivuston mukaan 96 % kriitikoista on antanut elokuvalle positiivisen arvosanan keskiarvolla 7,6/10. Keräys perustuu 24 arviointiin. Metacriticissä elokuvalla on 77 pistettä 100:sta merkiten ”yleisiä kehuja”.


text: Elokuva on saanut paljon negatiivista huomiota, kun julkisuuteen tuli Parkerin ja elokuvan käsikirjoittajan Jean Celestin saamat syytteet raiskauksesta ja seksuaalisesta ahdistelusta vuonna 1999. Parker ja Celestin joutuivat oikeuden eteen vuonna 2001 ja Parker vapautettiin kaikista syytteistä, mutta Celestin todettiin syylliseksi. Vuonna 2016 selvisi myös, että Parkeria ja Celestiniä raiskauksesta syyttänyt nainen oli tehnyt itsemurhan vuonna 2012. Ennen skandaalia elokuvaa pidettiin varmana menestyjänä muun muassa Oscar-palkintokisassa.


title: Pesäpallon naisten Mestaruussarjan kausi 1973

text: Pesäpallon naisten Mestaruussarjassa kaudella 1973 pelattiin yhdentoista joukkueen kaksinkertainen sarja, jonka perusteella määräytyivät suoraan lopulliset sijoitukset. Mestaruus ratkaistiin kärkijoukkueiden kesken sarjan viimeisessä ottelussa. Puna-Mustat johti ottelua 3-5 ennen viimeistä vuoroparia, jossa Työväen Mailapojat teki väkisin kolme juoksua ja nappasi mestaruuden. Sarjasta putosi peräti neljä joukkuetta ja tilalle nostettiin vain yksi. Seuraavalla kaudella pelattiin kaksinkertainen sarja kahdeksalla joukkueella.


text: Neljä viimeistä putosi. Ulvilan Pesä-Veikot nousivat sarjaan.


text:
Mestarit: Tuula Rantanen,
Anja Laakso,
Raija Vihervuori,
Tuula Pekkala,
Tuula Salonen,
Riitta Hämäläinen,
Anja Ilonen,
Marja-Liisa Niemi,
Marjatta Heino,
Irmeli Koskinen,
Ritva Vehkala,
Pauli Alhonen pelinjohtaja.


title: Yrjö Yrjölä

text: Yrjö Heikki Yrjölä (6. helmikuuta 1895 Iitti (Kuusankoski) – 17. toukokuuta 1968 Hämeenlinna) oli suomalainen taidemaalari.


title: Yrjö Yrjölä

text: Yrjölä opiskeli Suomen Taideyhdistyksen piirustuskoulussa 1916–1920. Hän osallistui Suomen Taiteilijain näyttelyihin vuosina 1919–1923, 1933–1939, 1941, 1945, 1947, 1954 ja 1956 sekä Suomen Taideakatemian 3-vuotisnäyttelyyn vuonna 1953. Ulkomailla Yrjölän teoksia oli esillä Oslossa, Göteborgissa ja Tukholmassa 1940 sekä Hämeenlinnan taiteilijoiden näyttelyssä Weimarissa Saksan demokraattisessa tasavallassa 1962. Hän sai valtion taiteilijaeläkkeen 1957. Yrjölä toimi myös kuvittajana ja pilapiirtäjänä. Hän piirsi 1920-luvulla pilapiirroksia muun muassa sosiaalidemokraattien pilalehti "Kurikkaan" ja oikeistolaiseen "Matti Meikäläiseen".


title: Steve Souza

text:
Steve "Zetro" Souza (s. 24. maaliskuuta 1964 Oakland, Kalifornia) on yhdysvaltalainen metallimusiikin laulaja, joka on tullut tunnetuksi parhaiten thrash metal- yhtye Exoduksen vokalistina. Souza oli Exoduksen laulaja vuosina 1986-1992, jonka jälkeen hän liittyi takaisin yhtyeeseen vuonna 2002 ja oli yhtyeessä parin vuoden ajan, jonka jälkeen hänet korvasi Rob Dukes. Souza palasi Exodukseen jälleen vuonna 2014.
Exoduksen lisäksi Souza on tehnyt yhteistyötä yhdysvaltalaisen Testament- yhtyeen kanssa, sekä ollut laulajana AC/DZ- sekä, Dublin Death Patrol- yhtyeissä.


title: Steve Souza

text: Souzan laulutyyli on hyvinkin korkea, mutta ei kuitenkaan puhdas. Souzan kirjoittaamat sanoitukset käsittelee yleensä yhteiskuntaa ja kuolemaa.


title: Ben Woolf

text: Ben E. Woolf (15. syyskuuta 1980 Fort Collins, Colorado – 23. helmikuuta 2015 Los Angeles, Kalifornia) oli yhdysvaltalainen elokuva- ja televisionäyttelijä, joka tunnettiin parhaiten Meepin roolista "American Horror Story" -sarjassa. Lisäksi hän esiintyi esimerkiksi elokuvissa "Insidious" ja "Dead Kansas".


title: Ben Woolf

text: Woolfilla todettiin nuorena lyhytkasvuisuus, joka aiheutti hänen luidensa kutistumisen. Woolf oli alun perin alakoulunopettaja ja näytteli sivutyönään.


title: Ben Woolf

text: Woolf joutui auto-onnettomuuteen Los Angelesissa 19. helmikuuta 2015. Hän oli ylittämässä tietä Hollywoodissa, kun ohi ajaneen auton sivupeili osui häntä päähän. Woolf kuoli vammoihinsa sairaalassa 23. helmikuuta vain 34-vuotiaana.


title: Lukuma

text: Lukuma ("Pouteria lucuma") on poutapuihin ("Pouteria") kuuluva laji. Laji on kotoisin Andien laaksoista ja sitä viljellään Perussa ja Ecuadorissa. Hedelmää markkinoidaan superruokana.


title: Markus Kauczinski

text: Markus Kauczinski (s. 20. helmikuuta 1970) on saksalainen jalkapallovalmentaja ja entinen jalkapalloilija. Joulukuusta 2017 lähtien hän on toiminut FC St. Paulin päävalmentajana.


title: Markus Kauczinski

text: Kauczinskin pelaajaura jäi vaatimattomaksi. Hän pelasi urallaan Fortuna Gelsenkirchenissä ja VfL Bochumin II-joukkueessa. Kauczinski jätti pelaajauransa keskittyäkseen valmennusopintoihin. Hän valmensi ensin Schalken junioreita, kunnes siirtyi vuonna 2001 Karlsruher SC:n juniorivalmentajaksi. Kauczinskin johdolla KSC:n juniorit nousivat alle 19-vuotiaiden Bundesliigaan vuonna 2004.


title: Markus Kauczinski

text: Kauczinskista tuli vuonna 2009 Karlsruhen II-joukkueen päävalmentaja ja Edmund Beckerin potkujen jälkeen hän toimi elokuussa 2009 lyhyen aikaa myös edustusjoukkueen päävalmentajana. Syyskuussa hän siirtyi reservien valmentajaksi Markus Schuppin otettua vetovastuun ykkösjoukkueesta. Lokakuussa 2010 Kauczinski nousi toistamiseen päävalmentajaksi, nyt Schuppin potkujen vuoksi. Hän joutui kuitenkin jättämään paikkansa valmentajalisenssin puuttumisen vuoksi jo marraskuussa. Kauczinski suoritti valmentajalisenssin maaliskuussa 2012 ja nousi pian lisenssin suorittamisen jälkeen Karlsruhen päävalmentajaksi. Kauczinski ei onnistunut enää pelastamaan KSC:tä putoamiselta 2. Bundesliigasta, mutta jatkoi seuran valmentajana myös 3. Ligassa ja teki elokuussa 2013 vuoteen 2016 ulottuvan jatkosopimuksen seuran kanssa.


title: Markus Kauczinski

text: Kaudella 2012/13 Kauczinski luotsasi KSC:n 3. Ligan mestariksi ja näin seura nousi heti takaisin 2. Bundesliigaan. Kaudella 2014/15 seura sijoittui kolmanneksi ja oli lähellä nousua Bundesliigaan. Nousukarsinnoissa joukkue hävisi Hamburger SV:lle yhteismaalein 3–2, eikä näin noussut pääsarjaan. Kauden 2015/16 jälkeen Kauczinski jätti Karlsruhen ja siirtyi Bundesliiga-seura FC Ingolstadt 04:n päävalmentajaksi. Kauczinskin alaisuudessa Ingolstadt jämähti Bundesliigan häntäpäähän. Seurajohdolle tappioputki oli liikaa ja Kauczinskin pesti päättyi potkuihin marraskuun alussa 2016.


title: Markus Kauczinski

text: Joulukuun alussa 2017 Kauczinskista tuli 2. Bundesliigassa sijalle 14 vajonneen FC St. Paulin päävalmentaja.


title: Urho Lauanne

text: Urho Johannes Lauanne (27. syyskuuta 1892 Helsinki) – 23. syyskuuta 1975) oli suomalainen taidemaalari.


title: Urho Lauanne

text: Lauanne opiskeli Suomen Taideyhdistyksen piirustuskoulussa 1912–1915 ja Helsingin yliopiston piirustussalissa 1914–1915 sekä Pariisissa Académie la Palettessa ja Académie de la Grande Chaumièressa 1926–1927. Hän osallistui Suomen Taiteilijain näyttelyihin vuosina 1914, 1915, 1916, 1918, 1925 ja 1930. Lauanne toimi myös piirtäjänä ja hän oli vt. piirustuksenopettajana oppikouluissa ja opettajana ABC-piirustuskoulussa vuodesta 1937 lähtien.


title: Fahle Basilier

text: Johan Fahle Henrik Basilier (9. kesäkuuta 1880 Vaasa – 12. joulukuuta 1936) oli suomalainen taidemaalari.


title: Fahle Basilier

text: Basilierin vanhemmat olivat kirjanpitäjä, liikemies Johan Fredrik Basilier (1848-1922) ja Eva Margareta Montin (s. 1859). Hän opiskeli Suomen Taideyhdistyksen piirustuskoulussa 1898. Basilier osallistui Suomen Taiteilijain näyttelyihin vuosina 1903, 1904, 1905, 1915 ja 1928. Hänen töitään oli esillä ulkomailla Pariisissa 1908.


title: Ilja

text: Ilja () on miehen etunimi, Elia-nimen venäläinen muunnelma. Heprealainen nimi Elia merkitsee "Jahve on Jumalani" ja tunnetaan Vanhasta testamentista profeetan nimenä.


title: Ilja

text: Suomessa nimi Ilja on Väestörekisterikeskuksen tietojen mukaan annettu heinäkuuhun 2016 mennessä noin 940 henkilölle. Iljan nimipäivä on ortodoksisen kalenterin mukaan 20. heinäkuuta, profeetta Elian muistopäivänä jolloin muun muassa Ilomantsissa vietetään Iljan Praasniekkaa.


title: Leo Sternbach

text: Leo Sternbach (1908–2005) oli Itävalta-Unkarissa (nykyisen Kroatian alueella) syntynyt juutalaistaustainen kemisti, jonka tunnetuin saavutus on bentsodiatsepiinilääkkeen eli bentsojen kehittäminen.


title: Leo Sternbach

text: Sternbach opiskeli Puolassa, mutta muutti myöhemmin Wieniin ja myöhemmin Zürichiin Roche-lääkeyrityksen palvelukseen. Toisen maailmansodan syttymisen jälkeen hän muutti Yhdysvaltoihin. Hänen asuessaan New Jerseyssä Rochen johto pyysi kemistejään kehittämään lääkkeen, josta saataisiin enemmän tuloja kuin Miltown- tai Thorazine-lääkkeistä. Sternbach kehittikin lääkkeen, joka ylitti kaikki odotukset. Lääke nimettiin ensin Libriumiksi, myöhemmin Valiumiksi. Valium oli edeltäjäänsä tehokkaampi, mutta se myös maistui paremmalta. Valiumin myyntiluvut rikkoivat lääkemyynnin ennätyksiä ja pitävät niitä edelleen hallussaan. Jopa joka seitsemäs – naisista joka viides – yhdysvaltalainen käytti vuosien 1968 ja 1981 välillä bentsoja. Suomessa lääke tunnetaan Orionin markkinoimana nimellä Diapam.


title: Monacon helikopterikenttä

text: Monacon helikopterikenttä (; ) sijaitsee Fontvieillen kaupunginosassa Monacossa. Se on Monacon ainoa helikopterikenttä. Kentällä on kahdeksan laskeutumisalustaa. Fontvieillessa oli tilapäinen helikopterikenttä jo vuodesta 1976 vuoteen 1980, jolloin Ruhtinas Rainier III rakennutti nykyisen kentän.


title: Monacon helikopterikenttä

text: Kentän parannustyöt aloitettiin syyskuussa 2015. Parannustöiden myötä asematasoa vahvistetaan kestämään kymmenen tonnin painoiset kopterit, ja kentälle avataan uusi terminaali vuonna 2018.


title: Monacon helikopterikenttä

text: Monacair lentää reittilentoja Monacosta Nizzan Côte d’Azurin kansainväliselle lentoasemalle. Se lentää seitsemän minuutin lentoja kesäisin 15 minuutin ja talvisin puolen tunnin välein.


title: Monacon helikopterikenttä

text: Monacairin lisäksi kentältä lentävät tilauslentoja Heli Air Monaco ja Heli Securite.


title: Aleksanteri Torikka

text: Aleksander (Aleksanteri) Torikka (ent. "Krasheinin", 18. marraskuuta 1886 Viipuri – 21. helmikuuta 1941 Moskova) oli venäläissyntyinen Suomen armeijan kapteeni jonka venäläiset ottivat vangiksi ja teloittivat välirauhan aikana.


title: Aleksanteri Torikka

text: Viipurin venäläisiin kuulunut Torikka/Krasheinin palveli ensimmäisen maailmansodan aikana keisarillisen Venäjän armeijan ilmavoimissa tähystäjänä. Suomen sisällissodan aikana hänet värvättiin hankkimaan lentokoneita bolsevikkien hallitsemasta Pietarista sisällissodan Karjalan rintaman valkoisille jotka olivat perustaneet Antreaan Lento-Osasto II:n nimellä tunnetun lähinnä harrastajalentäjistä koostuneen joukko-osaston. Torikka/Krasheinin onnistui Pietarissa värväämään viisi lentäjää jotka 10. – 11. huhtikuuta 1918 sieppasivat Pietarin Kolomjagin lentokentältä ja Oranienbaumin lentotukikohdasta viisi lentokonetta (kaksi Nieuport 10-tiedustelukonetta, kaksi Nieuport 17-hävittäjää ja Stetinin M-9 lentovene) ja lensivät niillä Antreaan. Koneet ja lentäjät liitettiin Aarne Sihvon komentaman valkoisten Karjalan armeijakunnan ilmailuosastoksi joka oli ainoa lajissaan sisällissodan Karjalan rintamalla. Osasto joka sai koneita myös Ruotsista ja Saksasta toimi tiedustelu- ja pommituslentoja tehden Antrean lentoasemalta käsin jossa oli huhti-toukokuussa 1918 Suomen ensimmäinen tilapäinen maalentokenttä. Lentotoiminta siirtyi 10. toukokuuta Lappeenrantaan jonne perustettiin Suomen ensimmäinen pysyvä, nykyisinkin käytössä oleva maalentokenttä.


title: Aleksanteri Torikka

text: Sisällissodan jälkeen Torikka asui Suomessa Kivennavalla ja toimi muun muassa työnjohtajana.


title: Aleksanteri Torikka

text: Päämajan valvontaosastolla (toisen lähteen mukaan rajavartiostossa) kapteenina palvellut Torikka kaapattiin välirauhan aikana 28. toukokuuta 1940 Uukuniemellä hänen ollessaan avaamassa uutta Moskovan rauhan rajalinjaa. Hän joutui venäläisten vangiksi ja hänet teloitettiin Moskovassa helmikuussa 1941.


title: Aleksanteri Torikka

text: Torikan kaappausta Neuvostoliittoon käsitellään Mikko Porvalin dekkarissa "Kadonnen kaupungin varjo" (2018).


title: Nate Parker

text: Nate Parker (18. marraskuuta, 1979 Norfolk, Virginia, Yhdysvallat) on yhdysvaltalainen näyttelijä, ohjaaja, käsikirjoittaja ja tuottaja. Hän on näytellyt muun muassa elokuvissa "The Great Debaters" (2007), "Pride" (2007), "Felon" (2008), "Mehiläisten salaisuudet" (2008), "Keinottelua" (2012), "Red Tails" (2012), "Non-Stop" (2014) ja "Beyond the Lights" (2014).


title: Nate Parker

text: Vuonna 2016 hän ohjasi, käsikirjoitti ja tuotti draamaelokuvan "The Birth of a Nation", jossa hän myös näyttelee pääosaa. Parkerin debyyttiohjaus kertoo yhdysvaltalaisesta Nat Turnerista, joka johti orjakapinaa Virginiassa vuonna 1831. Elokuva sai ensi-iltansa Sundancen elokuvajuhlilla, jossa se sai ylistävät arvostelut.


title: Pesäpallon naisten Mestaruussarjan kausi 1972

text: Pesäpallon naisten Mestaruussarjassa kaudella 1972 pelattiin yhdentoista joukkueen yksinkertainen sarja, jonka perusteella määräytyivät suoraan lopulliset sijoitukset. Mestaruuden voitti Puna-Mustat ja sarjasta putosi Keravan Pallokerho. Pallo-Toverit säilyttivät sarjapaikkansa karsinnan jälkeen.


text: Vetelin Urheilijat nousi Mestaruussarjaan ja Pallo-Toverit säilyi siinä.


title: Shenandoahin laakso

text: Shenandoahin laakso on Virginian länsiosassa ja Länsi-Virginian itäosassa Yhdysvalloissa sijaitseva laakso. Sen rajaavat idässä Blue Ridge Mountains, lännessä Ridge-and-Valley Appalachians, pohjoisessa Potomac-joki ja etelässä James-joki.


title: Shenandoahin laakso

text: Shenandoahin laakson nimi Shenandoah ("/ʃɛnənˈdoʊə/") tulee jostakin Amerikan alkuperäiskielestä, mutta sen tarkka alkuperä ja merkitys ei ole tiedossa.


title: Pemberton’s French Wine Coca

text: Pemberton’s French Wine Coca (Pembertonin ranskalainen kokaviini) oli apteekkari John Pembertonin kehittämä juoma, joka toimi alkuna Coca-Colalle. Pemberton rekisteröi tuotemerkin vuonna 1885. Juoma sisälsi kokaiinia, viiniä ja muita aineksia.


title: Pemberton’s French Wine Coca

text: French Wine Coca syntyi yrityksenä jäljitellä Vin Mariani -nimistä suosittua patenttilääkettä. Pemberton kopioi Vin Marianin juomaohjeen, muunsi sitä hiukan ja väitti useiden julkisuuden henkilöiden suositusten kertovan omasta juomastaan. Pembertonin juoma alkoi menestyä, mutta raittiusliikkeen vallatessa alaa Atlanta ja Fultonin piirikunta äänestivät alkoholin kielletyksi. Pembertonin oli kehitettävä alkoholiton juoma, joten vuonna 1886 hän muutti juoman kaavaa. Hän otti pois viinin ja lisäsi kofeiinia ja mausteeksi kolapähkinäuutetta. Coca-Colan ensimmäinen versio oli syntynyt.


title: Shenandoah (joki)

text: Shenandoah on 90 kilometriä pitkä joki, joka sijaitsee Yhdysvaltain Virginiassa ja Länsi-Virginiassa. Se on Potomac-joen sivujoki.


title: Shenandoah (joki)

text: Shenandoahin eteläinen joenhaara alkaa Rockinhaming piirikunnan eteläosassa Virginiassa. Haara 159 kilometriä pitkä ja siihen kuuluu viisi puroa:


title: Shenandoah (joki)

text: Shenandoahin pohjoinen joenhaara on 169 kilometriä pitkä ja alkaa Rockinhaming piirikunnan pohjoisosassa. Siihen kuuluu yhdeksän puroa:


title: Spenceriaaninen kirjoitus

text: Spenceriaaninen kirjoitus on kehittäjänsä Platt Rogers Spencerin mukaan nimetty kirjoitustyyli. Se oli suosittu Yhdysvalloissa vuosina 1850–1925.


title: Frank Zoko Ble

text: Frank Zoko Ble tai Zoko Blé Franck (s. 1975) on norsunluurannikkolainen entinen karateka, jolla on myös Suomen kansalaisuus. Hän edusti uransa aikana sekä Norsunluurannikkoa että Suomea maajoukkuetasolla. Urheilu-uransa jälkeen Zoko Ble työskenteli Espoon kaupungin palveluksessa sähköinsinöörinä ja oli Aalto-yliopiston vieraileva tutkija ja tohtoriopiskelija.


title: Frank Zoko Ble

text: Heinäkuussa 2016 Espoon käräjäoikeus tuomitsi Zoko Blen elinkautiseen vankeuteen 35-vuotiaan norsunluurannikkolaisen vaimonsa murhasta, joka tapahtui veistä käyttäen toukokuussa 2015 avioparin yhteisessä asunnossa Espoon Mankkaalla. Teon motiivina oli mustasukkaisuus ja perättömät luulot vaimon syrjähypystä. Teon aikana asunnossa oli myös pariskunnan kaksivuotias tytär, johon ei kohdistunut väkivaltaa. Zoko Blellä on myös lapsia aiemmasta avioliitosta suomalaisnaisen kanssa.


title: Tuhoutunut sekunneissa

text: Tuhoutunut sekunneissa () on yhdysvaltalainen televisiosarja, jota esitetään Discovery Channel -kanavalla. Sarjassa seurataan videolle tallentuneita kohtauksia jotka ovat tapahtuneet sekunneissa.


title: Australian siirtyminen metrijärjestelmään

text: Metrijärjestelmään siirtyminen Australiassa alkoi vuonna 1971 ja jatkui aina vuoteen 1988 asti.


text: Ennen vuotta 1970 Australiassa käytettiin brittiläisiä eli imperiaalisen järjestelmän mittayksiköitä. Britanniasta Australiaan muuttaneet siirtolaiset olivat tuoneet järjestelmän tullessaan. Vuosien 1970–1988 välissä brittiläiset yksiköt poistettiin vähitellen käytöstä ja korvattiin metrijärjestelmällä. Nykyään järjestelmä onkin ainoa laillinen mittaustapa Australiassa.


text: Metrijärjestelmä laillistettiin jo vuonna 1947, kun Australia allekirjoitti sopimuksen metrijärjestelmään siirtymisestä. Imperiaalinen järjestelmä kuitenkin säilyi yleisemmin käytettynä mittauksessa, kunnes valtio aloitti metrijärjestelmäänsiirtymisohjelman vuonna 1970.


text: 12. kesäkuuta 1970 Australian parlamentti hyväksyi valmiin ehdotuksen siirtyä metreihin. Samalla luotiin myös Metreihin siirtymisen taulu selkeyttämään muunnosprosessia imperiaaleista metreihin. Kyseisen taulun aikajana oli seuraava: Järjestelmään siirtyminen maksoi 5,955 miljardia Australian dollaria koko maassa yhteensä 11 vuoden siirtymisen aikana. Valtio tuki jokaista osavaltiota 10 miljoonalla Australian dollarilla.


text: Kulttuurinen muutos briteistä ja amerikkalaisista australialaisiksi sanotaan myös olleen osasyynä lopettaa imperiaalijärjestelmän käyttö.


title: Laniakean superjoukko

text: Laniakean superjoukko (myös Paikallinen superjoukko) on superjoukko, joka koostuu Linnunradasta ja sadastatuhannesta muusta galaksista. Siihen kuuluu myös aiemmin paikallisena superjoukkona tunnettu Neitsyen superjoukko. Se määriteltiin vuonna 2014, kun ryhmä tähtitietelijöitä, mukaan lukien R. Brent Tully Havaijin yliopistolta ja Hélène Courtois Lyonin yliopistolta, julkisti uuden tavan määritellä superjoukot perustuen galaksien suhteellisiin nopeuksiin.


title: Laniakean superjoukko

text: Nimensä "Laniakea", superjoukko sai havaijin kielestä ja se tarkoittaa valtavaa maailmankaikkeutta.


title: Actiosaurus

text: Actiosaurus oli matelijasuku, jonka on ensimmäisenä kuvannut Henri Sauvage vuonna 1883. Sukuun kuului yksi laji, "A. gaudryi". "Actiosaurus" eli noin 205–201 miljoonaa vuotta sitten triaskauden lopulla.


title: Actiosaurus

text: "Actiosauruksesta" tiedetään vähän, ja sen onkin harkittu olevan "nomen dubium", eli epäselvä suku. "Actiosaurus" kuvattiin alun perin dinosauruksena vuonna 1883, ja vuonna 1908 se uudelleentulkittiin kalaliskoksi. "Actiosaurus" saattaa sen sijaan kuulua Choristodera-lahkoon. Fischer "et al." ajatteli "A. gaudryin" olevan kyseenalainen laji. Lisäksi se huomasi "A. gaudryin" luiden olevan samankaltaisia kuin Choristodera-lahkon matelijoiden raajaluut.


title: Bonnie Owens

text: Bonnie Owens (oik. Bonnie Campbell, 1. lokakuuta 1929, Oklahoma, Yhdysvallat – 24. huhtikuuta 2006) oli yhdysvaltalainen kantrimusiikin laulaja, joka oli naimisissa Buck Owensin ja myöhemmin Merle Haggardin kanssa.


title: Bonnie Owens

text: Bonnie Campbell syntyi Blanchardissa, Oklahomassa. Hän tapasi Buck Owensin , kun hän oli vain 15-vuotias. He soittivat bändissä Mesa, Arizonassa. Naimisiin he menivät vuonna 1948, ja olivat muuttaneet Bakersfieldiin, Kaliforniaan vuoteen 1951 mennessä. Myöhemmin he erosivat, mutta muutto Bakersfieldiin auttoi molempia samaan uransa käyntiin.


title: Bonnie Owens

text: Bonnie Owensin ensimmäinen levytys oli "A Dear John Letter", joka oli duetto Fuzzy Owenin kanssa vuonna 1950. B-puoli sisältää kappaleen "Wonderful World".


title: Bonnie Owens

text: Bonnie teki lauluja lukuisille levymerkeille 1950-luvulla ja 1960-luvun alussa. Owensin ensimmäinen albumi oli ""Don't Take Anvantage Of Me"" julkaistiin vuonna 1965.


title: Manchester by the Sea

text: Manchester by the Sea on vuonna 2016 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Kenneth Lonergan. Sen pääosissa näyttelevät Casey Affleck, Michelle Williams, Kyle Chandler ja Lucas Hedges.


title: Manchester by the Sea

text: Elokuva sai ensi-iltansa Sundancen elokuvajuhlilla 26. tammikuuta 2016.


title: Manchester by the Sea

text: "Manchester by the Sea" sai kaksi Oscar-palkintoa vuoden 2017 gaalassa parhaasta miespääosasta ja alkuperäisestä käsikirjoituksesta. Golden Globe -gaalassa Casey Affleck palkittiin roolistaan parhaasta miespääosasta.


title: Manchester by the Sea

text: Elokuva sai erinomaisen vastaanoton Sundancen elokuvajuhlilla. Arvosteluja keräävän Rotten Tomatoes -sivuston mukaan 96 prosenttia kriitikoista on antanut elokuvalle positiivisen arvosanan keskiarvolla 8.9/10. Tulos perustuu 256 arviointiin. Metacriticissä elokuvalla on 96 pistettä 100:sta, mikä merkitsee ”yleisiä kehuja”.


title: Manchester by the Sea

text: "Helsingin Sanomien" Veli-Pekka Lehtonen antoi elokuvalle täydet viisi tähteä ja kutsui elokuvaa vuoden 2016 parhaaksi amerikkalaiseksi elokuvaksi. Arvostelussaan hän kirjoitti: ”Elokuva on psykologisesti vahva ja sellaisella taidolla koostettu, että elokuvalle voi antaa pitkän takuun. Tästä tulee aikuisemmalle yleisölle menestyselokuva täksi kevääksi, olen siitä varma.” "Hufvudstadsbladetin" Hans Sundström antoi elokuvalle neljä tähteä ja kiitti sitä, kuinka elokuvassa ”yhdistellään saumattomasti erilaisia emotionaalisia tasoja, annetaan hiljaisuuden puhua”, ja luonnehti Casey Affleckia ”elokuvan ankkuriksi ja sieluksi”.


title: Loving (vuoden 2016 elokuva)

text: Loving on vuonna 2016 ensi-iltansa saanut draamaelokuva, jonka on ohjannut ja käsikirjoittanut Jeff Nichols. Sen pääosissa ovat Joel Edgerton ja Ruth Negga. He näyttelevät Richard ja Mildred Lovingia, jotka tuomitaan vankilaan ihonvärinsä takia mentyään naimisiin. He olivat kansalaisoikeuspäätöksen Loving vastaan Virginia alullepanijat.


title: Loving (vuoden 2016 elokuva)

text:
Elokuva sai ensi-iltansa Cannesin elokuvajuhlilla 16. toukokuuta 2016.
Elokuva sai erinomaisen vastaanoton Cannesin elokuvajuhlilla. Arvosteluja keräävän Rotten Tomatoes -sivuston mukaan 91 prosenttia kriitikoista on antanut elokuvalle myönteisen arvosanan keskiarvolla 7,3/10. Tulos perustuu 32 arvioon. Metacriticissä elokuvalla on 71 pistettä 100:sta, mikä merkitsee ”yleisiä kehuja”.


title: Fences

text: Fences on vuonna 2016 ensi-iltansa saanut yhdysvaltalainen draamaelokuva, jonka on ohjannut Denzel Washington. Se perustuu August Wilsonin samannimiseen näytelmään vuodelta 1983. Elokuvan pääosissa ovat Washington itse ja Viola Davis.


title: Fences

text: Elokuva sai ensi-iltansa Yhdysvalloissa 16. joulukuuta 2016.


title: Fences

text: Viola Davis palkittiin roolistaan parhaan naissivuosan Oscarilla.


title: Fences

text: Elokuva on saanut hyvän vastaanoton kriitikoilta. Arvosteluja keräävän Rotten Tomatoes -sivuston mukaan 86 % kriitikoista on antanut elokuvalle positiivisen arvosanan keskiarvolla 7.4/10. Keräys perustuu 21 arviointiin. Metacriticissä elokuvalla on 70 pistettä 100:sta.


title: Asakaze (1922)

text: Asakaze () oli keisarillisen Japanin laivaston Kamikaze-luokan hävittäjä toisessa maailmansodassa.


title: Asakaze (1922)

text: Alus tilattiin Mitsubishin Nagasakin telakalta. Sen köli laskettiin 16. helmikuuta 1922. Alus laskettiin vesille 8. elokuuta ja otettiin palvelukseen 16. kesäkuuta 1923.


title: Asanagi (1924)

text: Asanagi () oli keisarillisen Japanin laivaston Kamikaze-luokan hävittäjä toisessa maailmansodassa.


title: Asanagi (1924)

text: Alus tilattiin Fujinagatan telakalta. Sen köli laskettiin 5. maaliskuuta 1923 ja alus laskettiin vesille 21. huhtikuuta 1924. Alus otettiin palvelukseen 29. joulukuuta 1925.


title: Oite (1924)

text: Oite () oli Keisarillisen Japanin laivaston Kamikaze-luokan hävittäjä toisessa maailmansodassa.


title: Oite (1924)

text: Alus tilattiin Uraga Dock Companyltä. Sen köli laskettiin 16. maaliskuuta 1923. Alus laskettiin vesille 27. marraskuuta 1924 ja otettiin palvelukseen 30. lokakuuta 1925.


title: Oite (1924)

text: Alus upotettiin 18. helmikuuta 1944.


title: Kamikaze (1922)

text: Kamikaze () oli Keisarillisen Japanin laivaston Kamikaze-luokan hävittäjä toisessa maailmansodassa.


title: Kamikaze (1922)

text: Alus tilattiin Mitsubishin Nagasakin telakalta. Sen köli laskettiin 15. joulukuuta 1921. Alus laskettiin vesille 25. syyskuuta 1922 ja otettiin palvelukseen vielä saman vuoden lopulla 19. joulukuuta.


title: Harukaze (1922)

text: Harukaze () oli Keisarillisen Japanin laivaston Kamikaze-luokan hävittäjä toisessa maailmansodassa.


title: Harukaze (1922)

text: Alus tilattiin Maizurun laivastontelakalta. Sen köli laskettiin 16. toukokuuta 1922 ja alus laskettiin vesille 18. joulukuuta. Alus otettiin palvelukseen 31. toukokuuta 1923.


title: Matsukaze (1923)

text: Matsukaze () oli Keisarillisen Japanin laivaston Kamikaze-luokan hävittäjä toisessa maailmansodassa.


title: Matsukaze (1923)

text: Alus tilattiin Maizurun laivastontelakalta. Sen köli laskettiin 2. joulukuuta 1922 ja alus laskettiin vesille 30. lokakuuta 1923. Alus otettiin palvelukseen 5. huhtikuuta 1924.


title: Hatakaze (1924)

text: Hatakaze () oli Keisarillisen Japanin laivaston Kamikaze-luokan hävittäjä toisessa maailmansodassa.


title: Hatakaze (1924)

text: Alus tilattiin Maizurun laivastontelakalta. Sen köli laskettiin 3. heinäkuuta 1923 ja alus laskettiin vesille 15. maaliskuuta 1924. Alus otettiin palvelukseen vielä samana vuonna 30. elokuuta.


title: Yūnagi (1924)

text: Yūnagi () oli Keisarillisen Japanin laivaston Kamikaze-luokan hävittäjä toisessa maailmansodassa.


title: Yūnagi (1924)

text: Alus tilattiin Sasebon laivastontelakalta. Sen köli laskettiin 17. syyskuuta 1923 ja alus laskettiin vesille 23. huhtikuuta 1924. Alus otettiin palvelukseen 24. toukokuuta 1925.


title: Yūnagi (1924)

text: Alus upotettiin 25. elokuuta 1944.


title: Luettelo novellikokoelmissa ja antologioissa julkaistuista suomennetuista science fiction -novelleista

text: Tämä on luettelo novellikokoelmissa ja antologioissa julkaistuista suomennetuista science fiction -novelleista.


text: Sf-lehdissä ja -lukemistoissa julkaistut novellit löytyvät artikkelista Luettelo lehdissä ja lukemistoissa julkaistuista suomennetuista science fiction-, fantasia- ja kauhunovelleista.


title: Luettelo novellikokoelmissa ja antologioissa julkaistuista suomennetuista fantasianovelleista

text: Tämä on luettelo novellikokoelmissa ja antologioissa julkaistuista suomennetuista fantasianovelleista.


title: Luettelo novellikokoelmissa ja antologioissa julkaistuista suomennetuista kauhunovelleista

text: Tämä on luettelo novellikokoelmissa ja antologioissa julkaistuista suomennetuista kauhunovelleista.


title: Syklopentadienyylinatrium

text: Syklopentadienyylinatrium eli natriumsyklopentadienidi tai natriumsyklopentadienylidi (CHNa) on orgaanisiin natriumyhdisteisiin kuuluva organometalliyhdiste. Yhdistettä voidaan käyttää polymerointireaktioiden initiaattorina ja erityisesti valmistettaessa muita organometalliyhdisteitä kuten metalloseeneja.


title: Syklopentadienyylinatrium

text: Huoneenlämpötilassa syklopentadienyylinatrium on valkoista kiteistä ainetta. Se koostuu natriumikationista ja syklopentadienyylianionista. Yhdiste liukenee tetrahydrofuraaniin. Puhdas liuos on väritöntä, mutta epäpuhtauksien vuoksi liuokset ovat usein vaaleanpunertavia. Syklopentadienyylinatrium reagoi erittäin herkästi ilman hapen kanssa ja reagoi veden kanssa hydrolysoituen natriumhydroksidiksi ja syklopentadieeniksi.


title: Syklopentadienyylinatrium

text: Syklopentadienyylinatriumia valmistetaan natriumin tai natriumhydridin ja syklopentadieenin tai disyklopentadieenin välisellä reaktiolla. Liuottimena reaktiossa käytetään tetrahydrofuraania.


title: Syklopentadienyylinatrium

text: Syklopentadienyylinatrium reagoi monen siirtymämetallin kanssa metateesireaktiolla muodostaen syklopentadienyylikomplekseja. Tämä on käytetyin tapa valmistaa metalloseeneja ja syklopentadienyyli ja karbonyylikomplekseja. Reaktiossa käytetään liuottimena tetrahydrofuraania. Yhdistettä voidaan myös käyttää anionisena initiaattorina polymerisoitaessa esimerkiksi akryylinitriiliä tai kaprolaktonia.


title: Loving

text: Loving voi tarkoittaa ainakin seuraavia:


title: Sheila Reid

text: Sheila Reid (s. 21. joulukuuta 1937 Bridge of Weir, Glasgow, Skotlanti, Iso-Britannia) on skotlantilainen näyttelijä. Hänet tunnetaan parhaiten Madge Harveyn roolista komediasarjasta "Benidorm". Hän on vuodesta 1963 lähtien näytellyt Kuninkaallisessa Kansallisteatterissa.


title: Akikaze (1920)

text: Akikaze () oli keisarillisen Japanin laivaston Minekaze-luokan hävittäjä toisessa maailmansodassa.


title: Akikaze (1920)

text: Alus tilattiin Mitsubishin Nagasakin telakalta, missä köli laskettiin 7. kesäkuuta 1920. Alus laskettiin vesille saman vuoden lopulla 14. joulukuuta ja otettiin palvelukseen 16. syyskuuta 1921.


title: Akikaze (1920)

text: Toisen maailmansodan alkaessa aluksen päällikkönä oli Mori Takuji ja se oli liitetty 11. lentolaivaston 34. hävittäjädivisioonaan yhdessä "Hakazen" ja "Tachikazen" kanssa. Alus lähti 7. joulukuuta 1941 Takaosta Filippiinien ilmahyökkäyksiin osallistuneiden lentäjien pelastustehtäviin, mistä se vapautui 12. joulukuuta. Alus suojasi 13. joulukuuta kuljetusalus "Kamogawamarun" Takaosta Legaspiin ja palasi takaisin Takaoon 23. joulukuuta. Alus suojasi 26. joulukuuta saattueen Takaosta Davaoon, jonne se saapui 31. joulukuuta. Tehtävästä vapauduttuaan alus partioi Davaon edustalla.


title: Akikaze (1920)

text: Alus suojasi 24. tammikuuta - 6. helmikuuta 1942 saattueen Davaosta Takaoon ja takaisin ja se suojasi 8.-10. helmikuuta saattueen Davaosta Ambonille, minkä jälkeen se partioi Ambonin alueella. Alus suojasi 2. huhtikuuta saattueen Ambonilta Davaon kautta Maizuruun, jonne se saapui 4. toukokuuta. Maizurussa alus siirrettiin telakalle huollettavaksi.


title: Akikaze (1920)

text: Telakalta vapauduttuaan alus suojasi 8. kesäkuuta saattueen Sasebosta Saipanin kautta Trukille ja Rabauliin, jonne se saapui 22. kesäkuuta. Alus suojasi 29. kesäkuuta - 5. heinäkuuta lentokoneiden kuljetusalus "Mogamigawamarun" matkan Rabaulista Tulagille ja takaisin. Seuraavana päivänä palattuaan se suojasi saattueen Rabaulista Saipanille ja Trukille. Alus palasi takaisin Rabauliin 21. heinäkuuta. Alus suojasi 23. -27. heinäkuuta uudelleen Mogamigawamarun matkan Laeen ja takaisin Rabauliin. Vastaava matka tehtiin 1.-4. elokuuta Rabaulista Kaviengiin ja takaisin. Alus teki 7.ja 9. elokuuta huoltomatkat Bukaan.


title: Akikaze (1920)

text: Alus johti amiraali Ozawan pohjoisen laivaston 2. huolto-osastoa, joka lähti 24. lokakuuta 1944 Kuresta. Seuraavana päivänä alus avusti torpedoidun tankkerin "Jineimarun" miehistöä pelastaen alukselta elossa selvinneet. Operaation jälkeen matka jatkui Makoon, josta alus lähti 1. marraskuuta suojaten "Junyoa" ja "Kisoa" Bruneihin. Yhdysvaltain laivaston sukellusveneen "USS Pintadon" laukaisema torpedo osui "Akikazeen" 160 mailia Cape Bolinaosta länteen. Aluksen tuhoutuessa ei tiettävästi jäänyt eloonjääneitä. Alus poistettiin alusluettelosta 10. tammikuuta 1945.


title: Mike Pence

text: Michael Richard ”Mike” Pence (s. 7. kesäkuuta 1959 Columbus, Indiana) on Yhdysvaltain 48. varapresidentti sekä yhdysvaltalainen poliitikko ja lakimies. Hän oli republikaanisen puolueen varapresidenttiehdokas vuoden 2016 presidentinvaaleissa ja vannoi varapresidentin valan 20. tammikuuta 2017. Pence toimi Indianan osavaltion kuvernöörinä 2013–2017. Pence on ilmoittanut olevansa Teekutsuliikkeen kannattaja ja ”kristitty, konservatiivi, republikaani, tässä järjestyksessä”.


title: Mike Pence

text: Michael Richard ”Mike” Pence syntyi 7. kesäkuuta 1959 Indianassa Nancy Janen (o.s. Cawley) ja Edward J. Pence, Jr:n (1929–1988) viisilapsiseen perheeseen. Hänen isänsä omisti useita huoltoasemia. Perhe oli irlantilaiskatolinen ja demokraattinen. Hän sai nimensä isänisältään Richard Michael Cawleylta, joka oli tullut siirtolaisena Yhdysvaltoihin Irlannista Ellis Islandin kautta ja toimi myöhemmin bussinkuljettajana Chicagossa. Hänen äidinpuoleiset isovanhempansa olivat Doonbegista, County Claresta.


title: Mike Pence

text: Pence valmistui Columbus North High Schoolista vuonna 1977. Hän suoritti filosofian kandidaatin tutkinnon historiassa Hanover Collegessa vuonna 1981 ja lakitutkinnon Indianan yliopiston Robert H. McKinney School of Law’ssa vuonna 1986. Valmistuttuaan lakimieheksi hän toimi yksityisenä asianajana. Vuosina 1988 ja 1990 hän pyrki kongressiin edustajaksi, mutta ei tullut valituksi.


title: Mike Pence

text: Pence on poliittiselta aatemaailmaltaan oikeistolainen konservatiivi. Hän vastustaa aborttia, homoavioliittojen laillistamista, ”Obamacarena” tunnettua terveydenhuoltovakuutuslaki Affordable Care Actia, tupakkateollisuutta rajoittavia lakeja, Guantanamo Bayn sulkemista, hasiksen laillistamista ja on kritisoinut ilmastonmuutoksen ehkäisypolitiikkaa sekä seksivalistusta kouluissa. Pence kannatti Irakin sotaa, tukee laajoja aseenkanto-oikeuksia ja seksistä pidättyväisyyteen ennen avioliittoa ohjaavaa seksivalistusta kouluissa sekä hiiliteollisuutta uusiutuvien energialähteiden sijaan.


title: Mike Pence

text: Yhdysvalloissa on väitetty Pencen vaatineen verovarojen käyttöä homojen eheyttämiseen esim. sähköšokkeja käyttämällä. Väitteet ovat poikineet nettihuumoria Pencestä "Star Warsin" Darth Vader- tai keisari Palpatine -hahmona. PolitiFact jopa totesi tämän todeksi faktaksi, mutta perääntyi sitten väitteestä. Snopes puolestaan toteaa tämän "todistamattomaksi", mutta toteaa sähköšokkiväitteen valheeksi. Heat Street puolestaan pitää väitteitä "valeuutisina" ja toteaa Pencen kannattaneen pidättyvyyttä teiniraskauksien ja AIDSin vastustuskeinona.


title: Holger Fach

text: Holger Fach (s. 6. syyskuuta 1962) on saksalainen entinen jalkapalloilija, valmentaja ja jalkapallovaikuttaja.


title: Holger Fach

text: Fach aloitti jalkapallouransa juniorina kotikaupungissaan Wuppertalissa. Ammattilaisurallaan hän debytoi Fortuna Düsseldorfissa, jossa debytoi kaudella 1981/82. Fach pelasi jo debyyttikaudellaan 16 ottelua Bundesliigassa, mutta teki läpimurtonsa seuraavalla kaudella Willibert Kremerin alaisuudessa. Fach oli Fortunan kantavia voimia Bundesliigassa, kunnes Dieter Brei siirsi miehen hyökkääjäksi kaudella 1986/87. Peliaika jäi seuran putoamiseen päättyneellä kaudella aiempaa vähäisemmäksi. Fach edusti Fortunaa vielä syyskaudella 1987/88, kunnes siirtyi Bayer Uerdingeniin, jossa hän pääsi jälleen pelaamaan Bundesliigaan.


title: Holger Fach

text: Uerdingenissä Fach oli avauskokoonpanon vakiokasvo ja pelasi monipuolisissa rooleissa keskikentällä ja hyökkäyksessä. Kesällä 1991 hän siirtyi Borussia Mönchengladbachiin, jossa hän edelleen jatkoi varmoja otteitaan keskikentällä. Kesällä 1995 ura jatkui Bayer 04 Leverkusenissa. Erich Ribbeckin luottomies ei enää seuraavalla kaudella kuulunut Christoph Daumin suunnitelmiin ja Fach pelasi lainalla Fortuna Düsseldorfissa. Kauden jälkeen hän siirtyi TSV 1860 Müncheniin, josta kevääksi 1998 lainalle Fortunaan. Fach lopetti pitkän pelaajauransa kauden 1997/98 jälkeen.


title: Holger Fach

text: Maajoukkuetasolla Fach debytoi elokuussa 1988 MM-karsintaottelussa Suomea vastaan. Hän ei onnistunut kuitenkaan murtautumaan kovaan maajoukkueeseen, vaan pelasi lyhyeksi jääneellä maajoukkueurallaan vain viisi maaottelua vuosina 1988–1989.


title: Holger Fach

text: Valmennusuransa Fach aloitti Borussia Mönchengladbachin juniorivalmentajana vuonna 2001. Syyskuussa 2003 hän siirtyi Rot-Weiss Essenin päävalmentajaksi, mutta palasi jo kuun lopussa Mönchengladbachiin seuran päävalmentajaksi. Fach luotsasi seuran kauden päätteeksi Bundesliigassa sijalle 11. Seuraava kausi alkoi kuitenkin heikosti ja Fach sai lokakuussa 2004 potkut tehtävistään.


title: Holger Fach

text: Kesäkuussa 2005 Fachista tuli VfL Wolfsburgin päävalmentaja. Seura erotti Fachin ja manageri Thomas Strunzin joulukuussa 2005 kehnojen peliesitysten vuoksi. Fach palasi valmennustehtäviin tammikuussa 2007 SC Paderbornin peräsimessä. Fach pelasti joukkueen putoamiselta 2. Bundesliigasta, mutta kun peliesitykset kaudella 2007/08 olivat edelliskautta huonompia erotti putoamiskamppailuun vajonnut Paderborn Fachin helmikuussa 2008.


title: Holger Fach

text: Huhtikuussa 2008 Fachista tuli FC Augsburgin päävalmentaja. Fach onnistui nostamaan seuran kuiville ja säilyttämään sarjapaikan 2. Bundesliigassa. Kausi 2008/09 sujui kohtuullisesti, mutta Fachin ilmoitettua maaliskuussa 2009 lähtevänsä seurasta kauden jälkeen pelit alkoivat takuta ja keskikastiin vajonnut Augsburg erotti Fachin huhtikuussa 2009.


title: Holger Fach

text: Tammikuussa 2010 Fachin valmennusura jatkui FK Astanassa. Hän johdatti seuran Kazakstanin cupin mestariksi kaudella 2010. Hän jätti seuran kauden 2011 jälkeen. Myöhemmin Fach kertoi jättäneensä tehtävät kesällä 2011 diagnosoidun keuhkosyövän takia. Fachin sairaus saatiin hoidettua ja hän palasi vuonna 2015 tositoimiin SV Darmstadtin kykyjenetsijänä. Kesällä 2016 hän siirtyi Darmstadtin urheilutoimenjohtajaksi. Fachin ura uudessa tehtävässä jäi kuitenkin lyhyeksi. Darmstadtin kehnot peliesitykset syyskaudella 2016/17 johtivat hänen ja päävalmentaja Norbert Meierin potkuihin joulukuun alussa 2016.


title: Leyland

text: Leyland voi tarkoittaa ainakin seuraavia:


title: Waynesboron taistelu

text: Waynesboron taistelu oli 2. maaliskuuta 1865 Waynesboro, Virginiassa käyty Yhdysvaltain sisällissodan taistelu. Taistelu päättyi Unionin voittoon ja sen aikana Konfederaation kenraali Jubal Early menetti viimeiset joukkonsa.


title: Waynesboron taistelu

text: Unionin ja Konfederaation joukot kävivät Shenandoahin laaksossa sisällissodan aikana useita taisteluja, joita sodan loppupuolella kävivät keskenään Unionin Philip Sheridanin ja Konfederaation Jubal Earlyn joukot. Syksyllä 1864 Sheridan sai laakson pääosin haltuunsa, kun se onnistui lyömään Konfederaation joukot Cedar Creekin taistelussa, mutta Earlyn joukot jatkoivat vastarinnan tekemistä laakson eteläosassa loppuvuoden ja alkuvuoden 1865 ajan.


title: Waynesboron taistelu

text: 1. maaliskuuta 1865 Sheridanin joukot lähtivät marssimaan kohti lounasta, jossa heidän oli määrä tuhota Konfederaation rautatielinjoja. Early yritti pysäyttää Unionin joukot lähettämällä kenraali Thomas Rosserin ratsuväkiyksikön polttamaan Sheridan-joen ylittäneen sillan. Rosser sai sytytettyä sillan palamaan, mutta paikalle kenraali George Custerin johdolla tulleet Unionin etujoukot saivat palon sammutettua ennen sillan tuhoutumista.


title: Waynesboron taistelu

text: 2. maaliskuuta kenraali Custer lähti Sheridanin käskystä ajamaan takaa Earlyn joukkoja, jotka olivat sytyttäneet sillan palamaan. Custer kohtasi Earlyn joukot lähellä Waynesboron kaupunkia. Custerila oli lähteestä riippuen komennettavanaan 2 500-5 000 miestä, Earlylla 1 600-2 000.


title: Waynesboron taistelu

text: Custer määräsi osan joukoistaan hyökkäämään Konfederaation asemia vastaan samalla, kun toinen osa joukoista kiersi huomaamatta metsän kautta Konfederaation selustaan. Lyhyen tauon jälkeen Custer määräsi Earlyn selustaan hiipineet joukot esiin, minkä jälkeen Earlyn joukot antautuivat.


title: Waynesboron taistelu

text: Unioni menetti taistelussa kuolleina vain yhdeksän miestä ja sai vangittua yli 1 500 Konfederaation sotilasta. Konfederaation joukkojen komentaja Jubal Early pääsi kuitenkin pakenemaan paikalta Blue Ridge Mountainsin kautta yhdessä esikuntansa kanssa.


title: Waynesboron taistelu

text: Waynesboron taistelun myötä Jubal Early menetti viimeiset joukkonsa ja hänet vapautettiin pian tämän jälkeen palveluksesta. Earlyn armeijan tuhoutumisen myötä Konfederaatiolla ei ollut enää yhtäkään miestä Shenandoahin laaksossa, joka päätyi kokonaan Unionin käsiin.


title: Waynesboron taistelu

text: Taistelun jälkeen Sheridan marssi Petersburgiin, jossa hänen joukkonsa liittyivät maaliskuun lopulla Potomacin armeijaan.


title: Mistresses (yhdysvaltalainen televisiosarja)

text: Mistresses on yhdysvaltalainen draamasarja, joka perustuu samannimiseen brittisarjaan Mistresses. Sarja alkoi yhdysvaltalaisella ABC -kanavalla 3. kesäkuuta 2013. Suomessa sarjan esittäminen alkoi Hero-kanavalla 12. kesäkuuta 2016. Sarjassa seurataan neljän ystävyksen elämää ja ihmissuhteita.


title: Adeopapposaurus

text: Adeopapposaurus oli prosauropodeihin kuulunut dinosaurussuku. Se eli 199-176 miljoonaa vuotta sitten aikaisella jurakaudella. "Adeopapposaurukset" olivat kasvinsyöjiä, ja niiden fossiileita on löydetty Argentiinasta.


title: Adeopapposaurus

text: "Adeopapposauruksesta" on löydetty osittaisia jäänteitä useista yksilöistä. Nämä jäänteet on löydetty Argentiinassa, San Juanin maakunnassa sijaitsevasta Canon del Coloradon muodostelmasta.


title: Adeopapposaurus

text: "Adeopapposauruksen" jäänteet kuvattiin ensimmäisen kerran vuonna 1999. Vuosikymmen myöhemmin Ricardo Martínez tutki sen fossiileita uudelleen, ja hän huomasi asioita mitä hän ei ennen ollut huomannut, kuten kummallisia ominaisuuksia leuassa ja lisäkaulanikaman. Silloin Martínez totesi että hänellä oli käsissään uusi dinosaurus. Uusia ominaisuuksia tai ei, "Adeopapposaurus" on yhä läheistä sukua toiselle prosauropodille, Massospondylukselle ja siis "Massospondylidae"-heimon jäsen.


title: Adeopapposaurus

text: "Adeopapposaurus" tarkoittaa "kaukaa syövää liskoa". "Adeo" tulee latinan kielestä ja tarkoittaa "kaukaa". "Pappo" tulee latinan kielestä ja tarkoittaa "syömistä". "Saurus" tulee kreikan kielen sanasta "sauros" ja tarkoittaa "liskoa". "Adeopapposauruksen" nimi tulee siitä että se on pitkän kaulansa ansiosta pystynyt syömään kaukaa kehostaan.


title: Adeopapposaurus

text: Lajinimi "mognai" tulee Mognan alueen mukaan josta "Adeopapposauruksen" fossiileita on löydetty.


title: Adeopapposaurus

text: "Adeopapposauruksen" pituus oli kolme metriä ja paino 80 kilogrammaa. "Adeopapposaurus" oli epätavallinen sauropodomorphi, johtuen siitä että sillä on näyttänyt olleen keratiinipitoinen nokka. Jos näin on, niin "Adeopapposaurus" on saattanut olla erikoistunut lehtien napsimiseen kasveista.


title: Kosta Runjaic

text: Kosta Runjaic (s. 4. kesäkuuta 1971) on saksalainen jalkapallovalmentaja ja entinen pelaaja. Marraskuusta 2017 lähtien hän on toiminut puolalaisen Pogoń Szczecinin päävalmentajana.


title: Kosta Runjaic

text: Kroatialaislähtöisten vanhempien lapsena Wienissä syntyneen Runjaicin pelaajaura jäi varsin vaatimattomaksi. Hän pelasi nuorena kotikaupungissaan Rüsselsheimissä sekä SV 07 Raunheimin ja FSV Frankfurtin joukkueissa. Runjaic aloitti valmennusuransa 1. FC Kaiserslauternin reservijoukkueen valmentajana ja luotsasi myös SV Wehen Wiesbadenin reservivalmentajana. Syyskuussa 2008 Runjaic siirtyi VfR Aalenin apuvalmentajaksi ja työskenteli seurassa Jürgen Kohlerin ja Petrik Sanderin aisaparina. Maaliskuussa 2010 Runjaicista tuli SV Darmstadtin päävalmentaja.


title: Kosta Runjaic

text: Runjaicin johdolla Darmstadt säilytti kaudella 2009/10 sarjapaikkansa Regionalligasa ja Runjaic sai jatkaa päävalmentajana. Kaudella 2010/11 hän luotsasi seuran Regionalliga Südin mestariksi ja nousuun sarjaporrasta ylemmäs. Kaudella 2011/12 Darmstadt säilytti Runjaicin johdolla sarjapaikkansa ollen 15:s. Syyskuussa 2012 Runjaic jätti seuran ja siirtyi MSV Duisburgin päävalmentajaksi. Runjaic ei hyvästä yrityksestä huolimatta onnistunut pelastamaan Duisburgia putoamiselta 2. Bundesliigasta ja erosi tehtävästään kauden jälkeen.


title: Kosta Runjaic

text: Syyskuussa 2013 Runjaic palasi 1. FC Kaiserslauternin palvelukseen päävalmentajaksi. Runjaic luotsasi Kaiserslauternin kahteen otteeseen 2. Bundesliigassa neljänneksi eli niukasti nousukarsintojen ulkopuolelle. Kehnosti alkaneen kauden 2015/16 vuoksi seura purki Runjaicin sopimuksen syyskuussa 2015.


title: Kosta Runjaic

text: Kesällä 2016 Runjaicista tuli TSV 1860 Münchenin päävalmentaja. Surkeasti alkaneen alkukauden jälkeen Runjaic sai potkut tehtävistään marraskuun lopussa 2016.


title: Kosta Runjaic

text: Marraskuun alussa 2017 Runjaicista tuli Puolan Ekstraklasan viimeisenä olleen Pogoń Szczecinin päävalmentaja.


title: OnePlus 3

text: OnePlus 3 (lyhyemmin OP3, tunnetaan myös nimellä OnePlus Three) on kiinalaisen OnePlusin valmistama älypuhelin, joka on OnePlus 2:n seuraaja. Siinä on edeltäjäänsä paremmat kamerat, tehokkaampi prosessori ja enemmän keskusmuistia. Siinä on myös OnePlus 2:sta puuttunut NFC-tuki, mutta aiempaa pienempi akku. OnePlus 3 julkaistiin kesäkuussa 2016. Puhelimen myynti lopetettiin OnePlus 3T:n julkaisun jälkeen. Puhelin sai pääosin hyviä arvioita. Sitä kehuttiin erityisesti hyvästä hinta-laatusuhteesta.


title: OnePlus 3

text: OnePlus 3:ssa on kotipainikkeeseen integroitu sormenjälkilukija. Puhelin tukee NFC:tä ja Bluetooth 4.2:tä. Siinä on kaksi SIM-korttipaikkaa. OnePlus 3 on saatavilla vain 64 gigatavun flash-muistilla. Siinä ei ole muistikorttipaikkaa.


title: OnePlus 3

text: OnePlus 3:n runko on materiaaliltaan kokonaan hiekkapuhallettua alumiinia, joka on aiemmissa OnePlusin puhelimissa ollutta Sandstone-kuorta liukkaampi materiaali. Puhelin on muotoilultaan pelkistetty. Takakuori on keskeltä tasainen ja reunoja kohti kaartuva. Takakuoressa on ylä- ja alalaidassa mustat antenniraidat. Puhelimen kulmat on pyöristetty. OnePlus 3 on saatavilla ”Graphite”-nimisenä harmaana ja ”Soft Gold” -nimisenä kullanhohtoisena värivaihtoehtona.


title: OnePlus 3

text: Puhelimessa on näytön alapuolella kotinäppäin ja sen ympärillä kapasitiiviset painikkeet, oikeassa laidassa virtapainike, vasemmassa laidassa äänenvoimakkuuspainike ja sen yläpuolella Android-puhelimissa harvinainen kolmiportainen ”Alert Slider” -niminen ilmoitusvalitsin. Kapasitiivisten painikkeiden toiminnot ovat vaihdettavissa, ja ne voi vaihtaa Androidin omiin ohjelmallisiin painikkeisiin. Kaikki painikkeet kotinäppäimen ympärillä olevia kapasitiivisia painikkeita lukuun ottamatta ovat metallia. 3,5 millimetrin kuulokeliitäntä ja lataamiseen käytettävä USB Type-C -liitäntä ovat puhelimen alalaidassa.


title: OnePlus 3

text: OnePlus 3:n alkuperäinen käyttöjärjestelmä on Android 6.0.1:een perustuva OxygenOS 3.1.2, jossa on vain pieniä muutoksia puhtaaseen Androidiin. OnePlus 3:lle alettiin julkaista Android 7.0:aan pohjautavaa OxygenOS 4.0 -käyttöjärjestelmää 31. joulukuuta 2016. Puhelimessa on vain vähän esiasennettuja sovelluksia. OnePlus on lisännyt käyttöjärjestelmään kotinäkymästä oikealla olevan ”The Shelf” -tilan. Se näyttää viisi suosituinta sovellusta, paikalliset säätiedot, muistion pikasyötön, yhteystietojen pikakuvakkeet ja valinnaisia pienoisohjelmia. OxygenOS on laajasti kustomoitavissa ja se antaa käyttäjälle normaalia Androidia laajemmat oikeudet puhelimen toimintoihin. OnePlus 3:n käyttäjä voi esimerkiksi säätää yksittäisten sovellusten oikeuksia jälkikäteen.


title: OnePlus 3

text: OnePlus 3:ssä on 3 000 milliampeeritunnin litiumioniakku, joka tukee OnePlusin omaa Dash-pikalatausta, joka OnePlusin oman ilmoituksen mukaan lataa akun puolessa tunnissa nollasta prosentista 63 prosenttiin ja tunnissa 90 prosenttiin. Dash-pikalataus toimii vain OnePlusin omalla 20 watin laturilla, jonka sähkövirta on neljä ampeeria ja jännite viisi volttia. OnePlus 3 ei tue langatonta latausta.


title: OnePlus 3

text: OnePlus 3:ssa on neljällä Kryo-ytimellä (2 × 2,15 GHz & 2 × 1,6 GHz) varustettu Snapdragon 820 -järjestelmäpiiri. Puhelimen grafiikkapiiri on Adreno 530. OnePlus 3 sai puhelinten suorituskykyä mittaavassa AnTuTu-testissä vuonna 2016 keskimäärin 147 495 pistettä. Tuloksellaan se oli vuonna 2016 testatuista laitteista pisteiden keskiarvon mukaan kuudenneksi paras.


title: OnePlus 3

text: Puhelimen näytön koko on 5,5 tuumaa. OnePlus 3:n AMOLED-näyttö on Samsungin valmistama. Näyttö on kestävää Corning Gorilla Glass 4 -lasia. Sen kirkkaus on 420 kandelaa per neliömetri. Näytön värejä kritisoitiin räikeiksi, minkä jälkeen OnePlus julkaisi sRGB-kalibroidun väritilan.


title: OnePlus 3

text: OnePlus 3:n takakameran tarkkuus on 16 megapikseliä ja aukkosuhde f/2.0. Se käyttää Sonyn Exmor RS IMX298 -sensoria, jossa on 1,12 mikrometrin kokoiset pikselit. Takakamerassa on yhdessä toimivat optinen ja elektroninen kuvanvakain ja yksi LED-salamavalo. Takakamera tukee Raw-kuvausta ja vaihetunnistukseen perustuvaa automaattitarkennusta. Takakameralla voi videokuvata 720p-tarkkuudella kuvataajuudella 120, 1080p-tarkkuudella kuvataajuudella 60 ja 4K-tarkkuudella kuvataajuudella 30. Takakamera on 1,3 millimetriä muuta puhelimen runkoa paksumpi.


title: OnePlus 3

text: OnePlus 3:n etukameran tarkkuus on 8 megapikseliä ja aukkosuhde f/2.0. Se käyttää Sonyn Exmor RS IMX179 -sensoria, jossa on 1,4 mikrometrin kokoiset pikselit. Etukamerassa on hymyntunnistus, joka ottaa automaattisesti kuvan kolmen sekunnin kuluttua hymyn tunnistamisesta. Etukamera tukee videokuvausta 1080p-tarkkuudella kuvataajuudella 30.


title: OnePlus 3

text: OnePlus 3:n kamerasovellus on melko yksinkertainen: manuaalitilassakin käyttäjä voi säätää vain ISO-arvoa väliltä 100–32 000, valotusaikaa väliltä 30–1/8000 sekuntia, valkotasapainoa ja tarkennusta. Kuvaustiloja ovat kuvan dynamiikkaa parantava HDR, kuvassa näkyvien yksityiskohtien määrää lisäävä HQ ja panoraamatila.


title: OnePlus 3

text: OnePlus 3 oli tilattavissa OnePlusin verkkokaupasta ilman kutsua. Sen ennakkotilaaminen alkoi heti julkaisupäivänä, 14. heinäkuuta 2016. OnePlus 3 tuli saataville kesä-heinäkuun vaihteessa. Sitä myytiin niin paljon odotettua enemmän, että OnePlus joutui keskeyttämään 9. elokuuta – 12. syyskuuta puhelimen myynnin 23:ssa Euroopan maassa ja Hongkongissa. Suomessa se oli myynnissä myös Elisan verkkokaupassa ja myymälöissä. OnePlus 3T:n julkaisun jälkeen OnePlus 3:n myynti lopetettiin. Puhelimen suositushinta oli aluksi 399 euroa.


title: OnePlus 3

text: Monissa arvosteluissa kehuttiin OnePlus 3:n hyvää hinta-laatusuhdetta, nopeaa sormenjälkilukijaa ja tehokasta järjestelmäpiiriä. OnePlus 3:a kuitenkin moitittiin muistikorttipaikan puuttumisesta ja heikosta hämäräkuvauksen laadusta.


title: OnePlus 3

text: Puhelinvertailun arvostelija Matti Vähäkainu kehui OnePlus 3:n rakennetta ja muotoilua, kustomoitavaa ja nopeaa käyttöliittymää ja tehokasta järjestelmäpiiriä. Samalla hän kritisoi puhelinta heikohkosta akkukestosta ja vaatimattomasta näytön resoluutiosta. Teknavin arvostelija Pauli Reinikainen kehui OnePlus 3:a hyvää hinta-laatusuhdetta ja prosessorin tehoa. Samalla hän moitti sitä huonosta akkukestosta, muistikorttipaikan puuttumisesta ja hämäräkuvauksen laadusta. Digitodayn arvostelija kehui arvostelussaan OnePlus 3:a hyvästä hinta-laatusuhteesta, kirkkaasta näytöstä, keveydestä ja tarkasta sormenjälkilukijasta. Samalla hän moitti puhelinta huonosta kamerasta. Mikrobitin arvostelija Teemu Laitila kehui arvostelussaan OnePlus 3:a varmatoimisesta sormenjälkilukijasta, hyvästä ulkonäöstä ja laadukkaasta kamerasta. Taskumuron arvostelija Juha Kokkonen kehui arvostelussaan OnePlus 3:a kameran nopeasta käynnistymisestä, hyvästä suorituskyvystä ja nopeasta latauksesta. Hän kuitenkin kritisoi puhelinta suhteellisesti heikosta akkukestosta kevyessä käytössä. Taskumuron testeissä OnePlus 3 lämpeni raskaassakin käytössä vain vähän, eikä lämpeneminen hidastanut suorituskykyä merkittävästi.


title: Shenandoah

text: Shenandoah voi viitata ainakin seuraaviin asioihin:


title: Saratoga Springs

text: Saratoga Springs on kaupunki New Yorkin osavaltiossa Yhdysvalloissa, noin 60 kilometriä Albanystä pohjoiseen. New Yorkin Manhattanilta matkaa Saratoga Springsiin on noin 290 kilometriä, suoraan pohjoiseen. Vuoden 2010 väestönlaskennassa Saratoga Springsin asukasluku oli 26 586. Saratoga Springs kuuluu Saratogan piirikuntaan, jossa sijaitsee myös noin 5 000 asukkaan kaupunki Saratoga.


title: Saratoga Springs

text: Saratoga Springs on 1900-luvun alusta saakka ollut tunnettu kylpylä- ja lomanviettopaikka, joka tunnettiin uhkapelikasinoistaan 1950-luvun alkuun saakka.


title: Saratoga Springs

text: Kaupungin nähtävyyksiin kuuluu Yhdysvaltojen vanhin yhä käytössä oleva hevoskilpailurata sekä Saratoga Performing Arts Center, 1960-luvun lopulla rakennettu konserttisali, jossa New York City Ballet ja Philadelphian orkesteri esiintyvät säännöllisesti kesäisin. Vuonna 2004 kaupunkiin avattiin Disneyn lomakeskus.


title: Saratoga Springs

text: Kun monet muut samankaltaiset lomailukaupungit Yhdysvalloissa kuihtuivat, Saratoga Springs koki päinvastoin uuden tulemisen 1970-luvulla. Vuonna 2014 Movoto-kiinteistövälitysyhtiö valitsi Saratoga Springsin New Yorkin osavaltion kymmenen parhaan asuinalueen joukkoon.


title: Saratoga Springs

text: Saratoga Springs esiintyy tapahtumapaikkana muun muassa Edna Ferberin romaanissa "Uhkapeliä Saratogassa" ja siitä 1945 tehdyssä samannimisessä elokuvassa, jonka pääosia esittävät Gary Cooper ja Ingrid Bergman. Kaupunki on taustana myös E. L. Doctorow’n romaanissa "Gangsterin oppipoika" ja siitä 1991 tehdyssä elokuvassa Billy Bathgate".


title: Saratoga Springs

text: Vuonna 1777 englantilainen sotaväenosasto antautui amerikkalaisille Saratogan taisteluissa. Taistelu merkitsi käännekohtaa Amerikan vallankumouksessa. Voiton jälkeen Ranska tunnusti Amerikan siirtokunnat itsenäiseksi valtioksi ja julisti sodan Britanniaa vastaan.


title: Pesäpallon naisten Mestaruussarjan kausi 1971

text: Pesäpallon naisten Mestaruussarjassa kaudella 1971 pelattiin kymmenen joukkueen yksinkertainen sarja, jonka perusteella määräytyivät suoraan lopulliset sijoitukset. Mestaruuden voitti Työväen Mailapojat voitettuaan Puna-Mustat uusintaottelussa. Sarjasta ei pudonnut yhtään joukkuetta.


text: Uusinta mestaruudesta: Työväen Mailapojat - Puna-Mustat 16-14


title: Thiersin puolustusmuuri

text: Thiersin puolustusmuuri () oli Pariisin ympärille vuosina 1841–1844 rakennettu kaupunginmuuri, jonka rakentamisesta päätti vuonna 1840 Ranskan silloinen ministerineuvoston puheenjohtaja Adolphe Thiers..


title: Thiersin puolustusmuuri

text: Muuri sijaitsi nykyisten Marsalkkojen bulevardien ja Boulevard Périphériquen välissä, ja sen sisään jäi lähes 80 neliökilometrin laajuinen alue. Alun perin muuri oli muutamia kilometrejä Pariisin rajan ulkopuolella, mutta vuoden 1860 alueliitoksessa se tuli Pariisin kunnalliseksi rajaksi. Muuri purettiin vuosien 1919 ja 1929 välillä.


title: Thiersin puolustusmuuri

text: Muuri oli 33 kilometrin pituinen ja kulki enimmäkseen lähellä Pariisin nykyistä kunnallista rajaa. Sen sisäpuolelle jäi 78,02 neliökilometrin laajuinen alue.


title: Thiersin puolustusmuuri

text: Virallisesti muurista ja siihen liittyvistä rakennelmista käytettiin nimitystä "Les fortifications" (linnoitukset), joka puhekielessä usein lyhennettiin muotoon "les fortif'." Pariisia ympäröineen linnoitusvyöhykkeen muodostaneet rakennelmat sisimmästä uloimpaan olivat:


title: Thiersin puolustusmuuri

text: Lisäksi kokonaisuuteen kuului:


title: Thiersin puolustusmuuri

text: Muuriin liittyvien rakennelmien ja varuskuntien huoltoväylänä toimi nykyisten Marsalkkojen bulevardien paikalla sijainnut Rue Militaire. Tämä katukin oli aluksi armeijan hallinnassa, mutta luovutettiin tietyin ehdoin Pariisin kaupungille vuonna 1861. Sitä myötäili hieman sisempänä myös Pariisia kiertänyt rautatie, Chemin de fer de Petite Ceinture.


title: Thiersin puolustusmuuri

text: Linnoitusjärjestelmän uloin osa oli 250 metrin levyinen maavalli. Vielä sen jälkeen kun se oli menettänyt sotilaalisen merkityksensä, se määriteltiin alueeksi, jonne ei saanut rakentaa, mutta jo 1800-luvun lopulla sinne muodostui slummiasutusta. Tätä vyöhykettä alettiin kutsua lyhyesti nimellä "La Zone" ("Vyöhyke"), jonka mukaisesti sen asukkaista alettiin käyttää ensin nimitystä "zoniers", myöhemmin halventavasti "zonards", mikä sana on yleistyneessä merkityksessä nykyisinkin käytössä..


title: Thiersin puolustusmuuri

text: Muuriin liittyivät seuraavat 16 linnoitusta:Muita muuriin ja linnoituksiin liittyneitä rakennuksia ja rakennelmia olivat.Ludvig Filip, joka vuonna 1830 julistettiin ranskalaisten kuninkaaksi, oli vakuuttunut siitä, että maanpuolustuksen kannalta tärkeintä oli estää Pariisia joutumasta ulkomaisten sotajoukkojen käsiin, niin kuin Pariisin taistelussa vuonna 1814 oli käynyt. Sen vuoksi hän pani alulle suunnitelman pääkaupungin ympäröimiseksi muureilla ja linnoituksilla, jotka tekisivät sen valloittamattomaksi.


title: Thiersin puolustusmuuri

text: Ensimmäisen kerran hankkeen esitteli edustajainkamarille vuoden 1833 alussa marsalkka Nicolas Jean-de-Dieu Soult, valtioneuvoston puheenjohtaja ja sotaministeri. Ehdotus sai vasemmiston taholta osakseen erittäin ankaraa vastustusta, sillä epäiltiin, että hankkeen takana hallituksella oli sisäpoliittisia taka-ajatuksia: että linnoitusten todellinen tarkoitus ei olisikaan Ranskan puolustus vaan Pariisissa mahdollisesti puhkeavien kapinoiden kukistaminen.


title: Thiersin puolustusmuuri

text: Muurin rakentamiselle myönnettiin määrärahat vuonna 1841. Työt valmistuivat vuonna 1844.


title: Thiersin puolustusmuuri

text: Thiersin muurin rakentamisen aikoihin Pariisin rajana oli sisempänä sijainnut muuri, vuonna 1790 valmistunut Mur des Fermiers généraux. Näin ollen Thiersin muurin sisään jäivät Pariisin lisäksi kokonaan tai osittain myös seuraavat kunnat: Montmartre, La Villette, Belleville, Charonne, Bercy, Ivry, Montrouge, Vaugirard, Auteuil, Passy ja Batignolles-Monceau.


title: Thiersin puolustusmuuri

text: Vuoden 1860 alueliitoksessa Pariisin rajat siirrettiin Thiersin puolustusmuurille, ja kaupunkiin liitettiin ne kunnat tai kuntien osat, jotka sijaitsivat muurin sisäpuolella.


title: Thiersin puolustusmuuri

text: Puolustusmuuria pidettiin jo 1800-luvun lopulla sotilaallisesti vanhentuneena, koska tykistön kantama oli pidentynyt, minkä selvästi osoitti varsinkin Saksan armeija vuonna 1871. Jo vuonna 1882 ehdotettiinkin muurin purkamista.. Muuriin liittyneen "vyöhykkeen" täyttivät vähitellen ilman suunnitelmaa paikalle pystytetyt rakennukset, joissa 1900-luvun alussa asui jo noin 30 000 henkeä.


title: Thiersin puolustusmuuri

text: Linnoitukset poistettiin käytöstä 19. huhtikuuta 1919 annetulla lailla, ja ne sekä muurit purettiin vähitellen vuoteen 1929 mennessä. Niiden alue oli aluksi joutomaana, mutta 1930-luvulta lähtien "vyöhykkeelle" on rakennettu pääasiassa sosiaaliseen asuntotuotantoon kuuluvia rakennuksia sekä urheilukenttiä ja puistoja.


title: Thiersin puolustusmuuri

text: Entisten bastionien muodot ovat maastossa monin paikoin vielä havaittavissa.


title: Thiersin puolustusmuuri

text: Boulevard Périphérique rakennettiin 1970-luvulla pääasiassa "vyöhykkeen" ulkolaidalle entisten puolustusmuurien ja linnoitusten alueelle, ja suurelta osin se on nykyisin rajana Pariisin ja sen esikaupunkikuntien välillä.


title: Thiersin puolustusmuuri

text: Muun muassa seuraavat Thiersin muuriin liittyneet rakennelmat ovat yhä nähtävissä:


title: Vilho Halme

text: Vilho Aarno Antero Halme (3. toukokuuta 1921 Tampere – 8. elokuuta 2000 Tampere) oli suomalainen kaupunkineuvos, päätoimittaja ja sosialidemokraattinen kunnallispoliitikko.


title: Vilho Halme

text: Halmeen vanhemmat olivat pakkaaja Vilho Aleksander Halme ja Alma Ester Honkanen. Hän kävi ammattikoulun 1936 ja työskenteli aluksi Oy Finlayson-Forssa Ab:n palveluksessa laitosmiehen apulaisena. Sotien jälkeen Halme siirtyi lehtialalle. Hän oli tamperelaisen Kansan Lehden urheilu- ja uutistoimittajana 1946–1952, toimitusshteerinä 1952–1955, toimituspäällikkönä 1955–1961 ja päätoimittajana 1962–1974. Halme oli Veikkauksen hallintoneuvoston jäsen 1971–1974 toimien sen puheenjohtajana 1973–1974. Hän työskenteli Veikkauksessa aluepäällikkönä 1974–1975 ja aluejohtajana 1975–1986.


title: Vilho Halme

text: Halme oli Tampereen kaupunginhallituksen jäsen 1957–1970 ja puheenjohtaja 1985–1988. Kaupunginvaltuustossa hän istui vuodet 1963–1988, joista valtuuston puheenjohtajana 1971–1984. Halme oli SDP:n puoluetoimikunnan jäsen 1966–1972.


title: Vilho Halme

text: Halme oli Tampereen sanomalehtimiesyhdistyksen puheenjohtaja 1957–1966 ja kunniajäsen vuodesta 1974. Hän oli myös Suomen sanomalehtimiesten liiton hallituksen jäsen 1958–1966. Halme oli Yhteiskunnallisen korkeakoulun valtuuskunnan jäsen 1958–1974 ja Suomen Kulttuurirahaston Pirkanmaan rahaston hoitokunnan jäsen 1965–1972. Lisäksi hän kuului Kirkon tiedotuskeskuksen johtokuntaan 1967–1976 ja toimi Tampereen Paasikivi-seuran puheenjohtajana vuodesta 1975.


title: Vilho Halme

text: Halme sai kaupunkineuvoksen arvon 1979 ja Tampere-palkinnon 1988.


title: Babar ja sarvikuonot

text: Babar ja sarvikuonot (engl. "Babar: The Movie") on vuonna 1989 ilmestynyt televisioelokuva, joka perustuu Jean de Brunhoffin Babar -kirjoihin. Suomessa elokuva on esitetty Yle TV2 -kanavalla vuonna 1993.


title: Babar ja sarvikuonot

text: Elokuvan tapahtumat sijoittuvat Babar -animaatiosarjan ensimmäisen ja toisen tuotantokauden välille. Nuori kuningas Babar on vaikean paikan edessä, kun sarvikuonot hyökkäävät elefanttien kimppuun ja aikovat orjuuttaa heidät.


title: Pesäpallon naisten Mestaruussarjan kausi 1970

text: Pesäpallon naisten Mestaruussarjassa kaudella 1970 pelattiin yhdentoista joukkueen yksinkertainen sarja, jonka perusteella määräytyivät suoraan lopulliset sijoitukset. Mestaruuden voitti Puna-Mustat ja koko joukkue valittiin pelinjohtajaa myöten Idän edustajiksi Itä-Länsi -otteluun. Ainoastaan Jyväskylän Kiri sai lisäksi Idän joukkueeseen mukaan kaksi vaihtopelaajaa. Sarjasta luopui kesken kaiken kaksi joukkuetta.


text: Uusinta säilymisestä: Jyväskylän Kiri - Hämeenlinna Paukku 13-12. Hämeenlinna putosi sarjasta


text: Imatran Pallo-Veikot ja Vaasan Maila luopuivat sarjasta.


text: Sarjaan nousivat Kiuruveden Jänteen naisvoimistelijat, Kouvolan Pallonlyöjät ja Laitilan naisvoimistelijat. Yksikään näistä ei kuitenkaan lopulta pelannut 1971 mestaruussarjassa.


title: Niilo Teerimäki

text: Niilo Samuli Teerimäki (11. syyskuuta 1914 Vaasa – 15. syyskuuta 1995 Espoo) oli suomalainen tiedotuspäällikkö ja päätoimittaja.


title: Niilo Teerimäki

text: Teerimäen vanhemmat olivat kirvesmies Sameli Teerimäki ja Maria Theberg. Hän kävi kansakoulun ja kauppa-apulaiskoulun sekä Ruotsin työväenliikkeen kansanopiston 1940–1941 ja pohjoismaisten sos.dem. sanomalehtimiesten kurssin Ruotsin Bommarsvikin nuoriso-opistossa 1943. Teerimäki oli konttoriapulaisena 1930–1937, Pohjanmaan Kansa-lehden toimittajana 1937–1940 ja Työväen sanomalehtien tietotoimistossa päätoimittajana 1941–1948. Teerimäki toimi sitten pääministeri K. A. Fagerholmin sihteerinä 1948–1950 ja oli tamperelaisen Kansan Lehden päätoimittajana 1950–1956. Viimeksi Teerimäki oli Imatran Voima Oy:n tiedotuspäällikkönä 1956–1979.


title: Niilo Teerimäki

text: Teerimäki oli SAK:n valtuuston jäsenenä 1949, Helsingin sanomalehtimiesyhdistyksen johtokunnan jäsenenä 1943–1947 ja oy Alkoholiliike Ab:n hallintoneuvoston varajäsenenä 1949–1957. Hän oli Espoon eläkeläisten keskusliiton puheenjohtajana vuodesta 1987 ja sai Espoo-mitalin 1994.


title: Boeing 737 MAX

text: Boeing 737 MAX on yhdysvaltalaisen Boeingin kaksimoottoristen, kapearunkoisten matkustajalentokoneiden perhe. Se on Boeing 737:n neljäs sukupolvi. Suurin ero aiempiin malleihin on uusien CFM International LEAP-1B -suihkumoottorien käyttö, mutta koneen ohjaustuntumaa on myös tehostettu digitaalisten fly-by-wire-ratkaisujen avulla ja ohjaamon näyttöjen ergonomiaa parannettu. Tästä huolimatta 737 MAX säilyttää yhteisen tyyppikelpuutuksen muiden 737-mallien kanssa, joten samat miehistöt voivat lyhyen eroavuuskoulutuksen jälkeen lentää eri malleja ristiin. 737 MAX lensi ensilentonsa 29. tammikuuta 2016. Boeingin mukaan MAX on viimeinen 737-sukupolvi, ja 737:n tilalle tulee uusi koneperhe viimeistään 2030-luvulla.


title: Boeing 737 MAX

text: Kesäkuuhun 2016 mennessä 737 MAX -koneita on tilattu 3 218 kappaletta ja valmistettu neljä prototyyppiä.


title: Boeing 737 MAX

text: Brittiläinen yhtiö GKN valmistaa 737 MAX -koneiden wingletit.


title: Tykkää mun ravintolasta

text: Tykkää mun ravintolasta on 12. huhtikuuta 2016 TV5-kanavalla alkanut tositelevisiohjelma, jonka jokaisessa jaksossa kolme suomalaista ravintoloitsijaa arvostelee toistensa ravintolat. Lopuksi ravintoloitsijat antavat pisteensä toistensa ravintoloille paikasta, tarjoilusta ja ruoasta.


title: Itä–Länsi-ottelu 1964

text: Vuoden 1964 Pesäpallon miesten Itä–Länsi-ottelu pelattiin Hesperiassa 13. syyskuuta. Tämä oli kaikkiaan 30. Itä-Länsi-ottelu ja 23. joka pelattiin Helsingissä. Helsingissä pelattiin nyt 9. kerran peräkkäin, Katsojamääräksi ilmoitettiin 7216. Eino Kaakkolahdelle Itä-Länsi oli kuudestoista ja Jussi Kiikerille yhdestoista. Molemmat esiintyivät Itä-Lännessä viimeistä kertaa.


title: Itä–Länsi-ottelu 1964

text: Seitsemäs nuorten Itä–Länsi-ottelu pelattiin Vimpelissä ja se päättyi Lännen 7–8 voittoon.


title: Itä–Länsi-ottelu 1964

text: Naisten Itä–Länsi-ottelu pelattiin neljännen kerran. Parkanossa 6.9. pelatun kamppailun voitti Länsi juoksuin 3–11.


title: Itä–Länsi-ottelu 1964

text: Avausheiton suoritti ylipormestari Lauri Aho.Länsi aloitti sisällä.


title: Sofian ensimmäinen kronikka

text: Sofian ensimmäinen kronikka () on Novgorodin Pyhän Sofian katedraaliin liittyvä venäläinen kronikka. Siitä on olemassa kaksi versiota: vanhempi redaktio ("starši izvod"), joka päättyy vuoteen 1418, sekä nuorempi redaktio ("mladši izvod"), joka sisältää satunnaisia lisäyksiä vuoteen 1471 asti ja yhdessä kronikan kopiossa aina vuoteen 1508 asti.


title: Sofian ensimmäinen kronikka

text: Sofian ensimmäisen kronikan uskotaan olevan peräisin samasta lähteestä kuin Novgorodin neljäs kronikka. Venäläinen filologi Aleksei Šahmatov kutsui kronikkaa myös nimellä "Novgorodsko-Sofijski svod". Hän päätteli alun perin kirjoittamisajankohdaksi vuoden 1448, mutta muutti käsitystään ajankohdasta myöhemmin 1430-luvuksi. Jotkut venäläiset kielitieteilijät ovat jakaneet hänen käsityksensä toisten katsoessa kronikan valmistuneen vuonna 1418 Moskovan metropoliitta Phtoiuksen toimesta.


title: Ahmadu Lobbo

text: Ahmadu Lobbo (myös "Cheikou Amadou", "Sheku (Shehu, Seku) Ahmadu (Amadu, Hamadu) Lobbo (Sise)" ja muita nimimuotoja, 1775–1844) oli Macinan islamilaisen fulbevaltion uskonnollinen hallitsija.


title: Ahmadu Lobbo

text: Macinan Malangalissa tai Marevalissa syntynyt Ahmadu Lobbo, oikealta nimeltään "Hamadu Hamadu Lobbo", oli Niafunkén läheltä kotoisin olleen ja Ouro Modin seudulla asuneen hartaan muslimin Hamadu Lobbon poika. Hän opiskeli suufilaisen Qadiriyya-veljeskunnan opettajan Sidi Muhammad Kuntan johdolla, osallistui Sokoton kalifaatin perustaneen Othman dan Fodion käännytysretkiin ja asettui asumaan Djennén lähellä sijaitsevaan kylään, josta kaupunkia hallinneet armat ajoivat hänet pois. Ahmadu siirtyi äitinsä kotipaikkakunnalle Seberaan, jossa hän alkoi toimia opettajana. Hän syrjäytti fulbepaimentolaisten tuella Macinan Diallo-dynastian vuonna 1810, voitti Segun bambara-armeijan vuosina 1810–1815 ja valtasi Djennén vuonna 1818. Sen jälkeen Ahmadu kukisti Macinan muut fulbepäälliköt ja valloitti Timbuktun vuonna 1827.


title: Ahmadu Lobbo

text: Ahmadu Lobbon johtaman Macinan islamilaisen valtion "dinan" keskuksena toimi hänen vuonna 1815 perustamansa Hamdallahin kaupunki. Hän omaksui arvonimen "amir al-mu’minin" ja ryhtyi levittämään Qadiriyya-veljeskunnan käsitysten mukaista oikeaoppista uskontoa. Ahmadu sovelsi ankaraa šaria-lakia, käännytti pakanoita, perusti kouluja ja kehitti valtakuntansa hallintojärjestelmää ja verotusta. Valtio turvasi maan sisäisen rauhan, hankki sodissa orjia maanviljelijöiksi ja kehitti fulbejen talouselämää. Taloudellisia menetyksiä kärsineet Djennén ja Timbuktun kauppiaat vastustivat Ahmadun hallintoa, mikä lienee johtanut Djennén suurmoskeijan hävitykseen ja kunta-ryhmän maurien kapinoihin Timbuktussa.


title: Ahmadu Lobbo

text: Ahmadun kuoltua Macinaa johtivat hänen poikansa Ahmadu II vuosina 1844–1852 ja pojanpoikansa Ahmadu III vuosina 1852–1862. Timbuktu sai takaisin itsehallintonsa ja uskonnolliset erimielisyydet repivät valtakuntaa. Tukuloripäällikkö Umar Tall valloitti Macinan valtapiiriin kuuluneen Segun vuonna 1861 ja tuhosi seuraavana vuonna Hamdallahin tehden näin lopun Ahmadu Lobbon perustamasta muslimivaltiosta.


title: Huhtikuun 25. päivän silta

text: Huhtikuun 25. päivän silta () on Portugalissa sijaitseva riippusilta, joka ylittää Tajo-joen yhdistäen Lissabonin ja Almadan. Sillalla on kuusi autokaistaa ja kahdet rautatiekiskot.


title: Huhtikuun 25. päivän silta

text: Silta valmistui elokuussa 1966, ja siitä käytettiin vuoteen 1974 saakka nimeä Salazarin silta (eng. Salazar Bridge). Nykyinen nimi viittaa Neilikkavallankumoukseen.


title: Diarra (valtio)

text: Diarra (myös "Diara") oli länsiafrikkalainen soninkevaltio 1000–1700-luvulla.


title: Diarra (valtio)

text: Niakatén soninkeklaani perusti Diarran muinaisen Ghanan valtakunnan hajottua. Se sai nimensä Nioron lähellä sijainneesta Diarran kaupungista. Niakatéjen ja noin vuodesta 1270 lähtien Diawara-suvun hallitsema valtio oli aluksi Sosson ja myöhemmin Malin ja Songhain vasalli. Sillä oli huomattava taloudellinen merkitys, koska se hallitsi Senegal ja Niger -jokien välisiä kauppareittejä. Diarra liitettiin Kaartan bambaravaltioon vuonna 1754.


title: Sinkkuillallinen

text: Sinkkuillallinen () on brittiläinen tositelevisio-ohjelma, jota on esitetty ITV-kanavalla 9. elokuuta 2010 alkaen. Ohjelman jokaisessa jaksossa yksi sinkku käy kolmilla sokkotrefeillä, ja kukin treffikumppani kokkaa kotonaan vuorollaan aterian hurmatakseen sinkun itselleen.


title: Sinkkuillallinen

text: Suomessa ohjelmaa esittää Liv-kanava.


title: Antti Väänänen

text: Antti Väänänen (4. heinäkuuta 1885 Kuopio – 9. lokakuuta 1929) oli suomalainen viulutaiteilija ja taidemaalari.


title: Antti Väänänen

text: Väänänen osallistui Suomen Taiteilijain näyttelyihin vuosina 1920, 1921, 1922, 1923, 1925 ja 1928. Hän toimi opettajana Helsingin Konservatoriossa.


title: Marcie Blane

text: Marcie Blane (oik. Marcia Blank, s. 21. toukokuuta 1944, Brooklyn, New York) on yhdysvaltalainen laulaja, joka levytti pop-musiikkia.


title: Marcie Blane

text: Kaverin pyynnöstä Marcie levytti demokappaleen nimeltä "Bobby's Girl" Seville Recordsille.


title: Marcie Blane

text: "Bobby's Girl" julkaistiin syksyllä 1962. Se pääsi kolmannelle sijalle Billboard Hot 100 listalla. Myöhemmin Marcie levytti saman kappaleen myös saksaksi. Saksankielinen versio myi yli miljoona kappaletta vuoteen 1963 mennessä, ja se palkittiin Kultalevyllä.


title: Marcie Blane

text: "What Does A Girl Do?" oli Marcien seuraava single, joka nousi sijalle 82 Hot 100-listalla alkuvuodesta 1963. Tämä jäi Blanen ainoaksi lauluksi joka pääsi Hot 100 listalle.


title: Marcie Blane

text: Vuonna 1965 Marcie jäi eläkkeelle musiikintuottamisesta. Kuitenkin 1990-luvun alussa hän toimi musiikin- ja taiteiden opettajana New Yorkissa.


title: Marcie Blane

text: Marciella sai kaksi lasta ex-miehensä Larry Zimmermanin kanssa. Heillä on neljä lastenlasta.


title: Nils Wohlström

text: Nils Gabriel Wohlström (24. maaliskuuta 1890 Helsinki – 9. lokakuuta 1935) oli suomalainen lavastaja ja taidemaalari.


title: Nils Wohlström

text: Wohlström opiskeli Suomen Taideyhdistyksen piirustuskoulussa 1911–1913. Hän osallistui Suomen Taiteilijain näyttelyihin vuosina 1915, 1916 ja 1919. Hän työskenteli lavastajana 1921–1935 ja oli vuonna 1928 mukana perustamassa Suomen Lavastustaiteilijoiden liittoa.


title: Namhansanseong

text: Namhansanseong () on linnoitus Etelä-Koreassa 25 kilometriä Soulista kaakkoon. Namhansanseong sijaitsee vuorella 480 metrin korkeudella merenpinnasta, ja sen tarkoitus on alun perin ollut suojella Soulia. Joseon-dynastian aikana vuosina 1392–1910 Namhansanseong oli valtakunnan varapääkaupunki. Sen halkaisija on noin 12 kilometriä. Nykyään se on Etelä-Korean suvereniteetin symboli. Se valittiin vuonna 2014 Unescon maailmanperintöluetteloon.


title: Ewert Saarnio

text: Ewert Leopold Saarnio (4. joulukuuta 1867 Kerimäki – 6. joulukuuta 1920) oli suomalainen kuvanveistäjä.


title: Ewert Saarnio

text: Saarnio opiskeli Suomen Taideyhdistyksen piirustuskoulussa vuonna 1895. Hän osallistui Suomen Taiteilijain näyttelyihin vuosina 1909, 1910 ja 1912. Hänen töitään oli näytteillä myös Tukholmassa 1916. Saarnio työskenteli konttori- ja liikealalla.


Eurooppa-liigan kauden 2016–2017 karsintavaihe ja play-off-kierros alkoi 28. kesäkuuta 2016 ja se päättyi 25. elokuuta 2016. Karsintavaiheessa ja play-off-kierroksella pelasi yhteensä 154 joukkuetta, joista 22 eteni Eurooppa-liigan kauden 2016–2017 lohkovaiheeseen."Midtjylland voitti 2–0 yhteistuloksella."


title: Eurooppa-liigan kauden 2016–2017 karsintavaihe ja play-off-kierros

text: "Heart of Midlothian voitti 6–3 yhteistuloksella."


text: "Connah's Quay Nomads voitti 1–0 yhteistuloksella."


text: "Ventspils voitti 4–0 yhteistuloksella."


text: "Cork City voitti 2–1 yhteistuloksella."


text: "Levadia Tallinn voitti 3–1 yhteistuloksella."


text: "HJK voitti 3–1 yhteistuloksella."


text: "IFK Göteborg voitti 7–1 yhteistuloksella."


text: "2–2 yhteistulos. St Patrick's Athletic voitti vierasmaaleilla."


text: "KR voitti 8–1 yhteistuloksella."


text: "RoPS voitti 3–1 yhteistuloksella."


text: "Brøndby voitti 10–1 yhteistuloksella."


text: "Aberdeen voitti 3–2 yhteistuloksella."


text: "Nõmme Kalju voitti 5–3 yhteistuloksella."


text: "Dinamo Minsk voitti 4–1 yhteistuloksella."


text: "Jelgava voitti 5–4 yhteistuloksella."


text: "Shakhtyor Soligorsk voitti 7–0 yhteistuloksella."


text: "AIK voitti 4–0 yhteistuloksella."


text: "Cliftonville voitti 3–1 yhteistuloksella."


text: "Odd voitti 3–1 yhteistuloksella."


text: "Domžale voitti 5–2 yhteistuloksella."


text: "Vojvodina voitti 6–1 yhteistuloksella."


text: "AEK Larnaca voitti 6–1 yhteistuloksella."


text: "1–1 yhteistulos. Shirak voitti 4–1 rangaistuspotkukilpailussa."


text: "Birkirkara voitti 3–1 yhteistuloksella."


text: "Videoton voitti 3–2 yhteistuloksella."


text: "Lokomotiva voitti 7–2 yhteistuloksella."


text: "Europa FC voitti 3–2 yhteistuloksella."


text: "Čukarički voitti 6–3 yhteistuloksella."


text: "Budućnost Podgorica voitti 2–1 yhteistuloksella."


text: "3–3 yhteistulos. Zimbru Chișinău voitti vierasmaaleilla."


text: "Beitar Jerusalem voitti 1–0 yhteistuloksella."


text: "Kukësi voitti 2–1 yhteistuloksella."


text: "Neftçi Baku voitti 3–2 yhteistuloksella."


text: "Admira Wacker Mödling voitti 4–3 yhteistuloksella."


text: "Beroe Stara Zagora voitti 2–0 yhteistuloksella."


text: "Debrecen voitti 7–0 yhteistuloksella."


text: "Vaduz voitti 5–2 yhteistuloksella."


text: "Maccabi Tel Aviv voitti 4–0 yhteistuloksella."


text: "Gabala voitti 6–3 yhteistuloksella."


text: "Kairat voitti 6–0 yhteistuloksella."


text: "Spartak Trnava voitti 6–0 yhteistuloksella."


text: "Omonia voitti 5–1 yhteistuloksella."


text: "Shkëndija voitti 4–1 yhteistuloksella."


text: "Zagłębie Lubin voitti 3–1 yhteistuloksella."


text: "MTK Budapest voitti 3–1 yhteistuloksella."


text: "Partizani Tirana korvasi Skënderbeu Korçën Mestarien liigan kauden 2016–2017 toisella karsintakierroksella ja Slovan Bratislava eteni suoraan Eurooppa-liigan toiselle karsintakierrokselle sen jälkeen, kun Skënderbeu Korçë hylättiin sopupelien vuoksi."


text:
"Kapaz voitti 1–0 yhteistuloksella."
"Spartak Trnava voitti 3–1 yhteistuloksella."


text: "Dinamo Minsk voitti 2–1 yhteistuloksella."


text: "0–0 yhteistulos. Zagłębie Lubin voitti 4–3 rangaistuspotkukilpailussa."


text: "Vojvodina voitti 3–1 yhteistuloksella."


text: "2–2 yhteistulos. Nõmme Kalju voitti 5–3 rangaistuspotkukilpailussa."


text: "1–1 yhteistulos. Brøndby voitti 5–3 rangaistuspotkukilpailussa."


text: "Domžale voitti 3–2 yhteistuloksella."


text: "Austria Wien voitti 5–1 yhteistuloksella."


text: "Gabala voitti 4–1 yhteistuloksella."


text: "HJK voitti 2–1 yhteistuloksella."


text: "Lokomotiva voitti 4–1 yhteistuloksella."


text: "Shkëndija voitti 1–0 yhteistuloksella."


text: "Grasshopper voitti 5–4 yhteistuloksella."


text: "Midtjylland voitti 5–2 yhteistuloksella."


text: "Osmanlıspor voitti 7–2 yhteistuloksella."


text: "PAS Giannina voitti 4–3 yhteistuloksella."


text: "Heart of Midlothian voitti 2–1 yhteistuloksella."


text: "1–1 yhteistulos. Maribor voitti vierasmaaleilla."


text: "IFK Göteborg voitti 3–0 yhteistuloksella."


text: "Jelgava voitti 3–0 yhteistuloksella."


text: "3–3 yhteistulos. Beitar Jerusalem voitti vierasmaaleilla."


text: "Admira Wacker Mödling voitti 3–0 yhteistuloksella."


text: "Aberdeen voitti 4–0 yhteistuloksella."


text: "Cork City voittin 2–1 yhteistuloksella."


text: "Maccabi Tel Aviv voitti 3–2 yhteistuloksella."


text: "Torpedo-BelAZ Zhodino voitti 3–1 yhteistuloksella."


text: "Hajduk Spli voitti 4–3 yhteistuloksella."


text: "Videoton voitti 3–1 yhteistuloksella."


text: "AEK Larnaca voitti 5–2 yhteistuloksella."


text: "AIK voitti 2–0 yhteistuloksella."


text: "3–3 yhteistulos. Slavia Praha voitti vierasmaaleilla."


text: "2–2 yhteistulos. Genk voitti 4–2 rangaistuspotkukilpailussa."


text: "SønderjyskE voitti 4–3 yhteistuloksella."


text:
Kolmannella karsintakierroksella pelaa 58 joukkuetta, joista 25 aloittaa tällä kierroksella ja 33 on edellisen kierroksen voittajia.
"Lokomotiva voitti yhteistuloksella 3–2."


text: "Saint-Étienne voitti yhteistuloksella 1–0."


text: "AEK Larnaca voitti yhteistuloksella 2–1."


text: "Maccabi Tel Aviv voitti yhteistuloksella 5–2."


text: "Vojvodina voitti yhteistuloksella 3–1."


text: "SønderjyskE voitti yhteistuloksella 3–2."


text: "Sassuolo voitti yhteistuloksella 4–1."


text: "Yhteistulos 1–1. Slavia Praha voitti vierasmaaleilla."


text: "Krasnodar voitti yhteistuloksella 6–1."


text: "AZ voitti yhteistuloksella 3–1."


text: "Beitar Jerusalem voitti yhteistuloksella 4–1."


text: "Yhteistulos 1–1. Austria Wien voitti 5–4 rangaistuspotkukilpailun jälkeen."


text: "Panathinaikos voitti yhteistuloksella 3–0."


text: "Osmanlıspor voitti yhteistuloksella 3–0."


text: "Yhteistulos 1–1. Maribor voitti vierasmaaleilla."


text: "Gabala voitti yhteistuloksella 2–1."


text: "Hajduk Split voitti yhteistuloksella 6–1."


text: "Brøndby voitti yhteistuloksella 3–2."


text: "Yhteistulos 2–2. İstanbul Başakşehir voitti vierasmaaleilla."


text: "Yhteistulos 1–1. Arouca voitti vierasmaaleilla."


text: "Rapid Wien voitti yhteistuloksella 3–0."


text: "Genk voitti yhteistuloksella 3–1."


text: "Shkëndija voitti yhteistuloksella 2–1."


text: "West Ham United voitti yhteistuloksella 4–2."


text: "Midtjylland voitti yhteistuloksella 2–1."


text: "IFK Göteborg voitti 3–2 yhteistuloksella."


text: "Slovan Liberec voitti 4–1 yhteistuloksella."


text: "Gent voitti yhteistuloksella 5–0."


text: "Grasshopper voitti yhteistuloksella 5–4."


text:
Play-off-kierroksella pelaa 44 joukkuetta, joista 29 on kolmannen karsintakierroksen voittajia ja 15 Mestarien liigan kauden 2016–2017 kolmannen karsintakierroksen häviäjää.
"Astana voitti yhteistuloksella 4–2."


text: "Olympiakos voitti yhteistuloksella 3–1."


text: "Rapid Wien voitti yhteistuloksella 4–2."


text: "Genk voitti yhteistuloksella 4–2."


text: "Slovan Liberec voitti yhteistuloksella 4–0."


text: "PAOK voitti yhteistuloksella 5–0."


text: "Austria Wien voitti yhteistuloksella 4–2."


text: "Saint-Étienne voitti yhteistuloksella 2–1."


text: "AZ voitti yhteistuloksella 3–0."


text: "Gabala voitti yhteistuloksella 3–2."


text: "Anderlecht voitti yhteistuloksella 6–0."


text: "Astra Giurgiu voitti yhteistuloksella 2–1."


text: "Fenerbahçe voitti yhteistulokella 5–0."


text: "Panathinaikos voitti yhteistuloksella 4–1."


text: "Krasnodar voitti yhteistuloksella 4–0."


text: "Gent voitti yhteistuloksella 6–1."


text: "Šah’tar Donetsk voitti yhteistuloksella 4–1


text: "Sparta Praha voitti yhteistuloksella 3–2."


text: "Sassuolo voitti yhteistuloksella 4–1."


text: "Karabah voitti yhteistuloksella 3–1."


text: "Yhteistulos 3–3. Maccabi Tel Aviv voitti 4–3 rangaistuspotkukilpailussa."


title: Willehad Martin

text: Adolf Willehad Martin (6. marraskuuta 1870 Helsinki – 2. lokakuuta 1944) oli suomalainen kuvanveistäjä.


title: Willehad Martin

text: Martin opiskeli Taideteollisessa keskuskoulussa 1896–1901 ja Suomen Taideyhdistyksen piirustuskoulussa vuonna 1902–1905. Hän osallistui Suomen Taiteilijain näyttelyihin vuosina 1903, 1904, 1905, 1906, 1907 ja 1909.


title: Jaakko Heikkilä

text: Jaakko Heikkilä (s. 24. maaliskuuta 1956 Kemi) on suomalainen valokuvaaja ja valokuvauksen kouluttaja. Koulutukseltaan hän on rakennustekniikan diplomi-insinööri.


title: Jaakko Heikkilä

text: Kalatutkijana Oulun yliopistossa ja lehtikuvaajana muun muassa Helsingin Sanomille toiminut Heikkilä siirtyi vapaaksi valokuvaajaksi vuonna 1989. Hän on kuvannut muun muassa Armeniassa, Venäjällä, Serbiassa, Italiassa, Britanniassa, Brasiliassa, Kuubassa, Meksikossa ja Yhdysvalloissa. Heikkilä sai valokuvataiteen valtionpalkinnon vuonna 2007.


title: Jaakko Heikkilä

text: Heikkilän valokuvien teemana ovat usein olleet kulttuuriset identiteetit ja valtakulttuureiden keskellä elävät vähemmistöt. Hänen kuvansa ovat usein pysähtyneitä ja hiljaisia miljöömuotokuvia ihmisistä heidän omassa ympäristössään. Vuonna 2005 Heikkilän armenialaisten vainoja koskeva näyttely "Vaiettuja tarinoita" oli esillä Venetsian biennaalissa.


title: Jaakko Heikkilä

text: Kesällä 2016 Heikkilän valokuvanäyttely "Veden kätkemiä huoneita" Kansallismuseossa esitteli Venetsian aatelisia.


title: Grillit huurussa

text: Grillit huurussa on suomalainen tv-ohjelma, jota isännöi stand up -koomikko Sami Hedberg. Hedberg esittelee jokaisessa jaksossa yhden suomalaisen kaupungin nakkikioskit ja grillit.


title: Grillit huurussa

text: Sarjan ensimmäinen kausi esitettiin Jim-kanavalla keväällä 2016. Toinen kausi oli vuorossa syksyllä 2017 – kanavina tällä kertaa Nelonen ja Ruutu.


title: Urho Heinänen

text: Urho Heinänen (3. elokuuta 1895 Helsinki – 12. heinäkuuta 1977 Lammi) oli suomalainen taidearvostelija ja kuvanveistäjä.